hotchpotch/miracl-hf-unified huggingface dataset:
కచోరము
Curcuma zedoaria, zedoary, తెలుపు పసుపు లేదా kentjur, (known as కచొరము "kacōramu"లో తెలుగు) is the name for a perennial herb మరియు సభ్యుడు లింగ "Curcuma", కుటుంబం Zingiberaceae. The plant is native to భారతదేశం మరియు ఇండోనేషియా కానీ ఇప్పుడు సహజసిద్దమైన ఇతర ప్రదేశాల్లో సహా మాకు State of Florida. ఇది పరిచయం చేశారు యూరోప్ ద్వారా అందరూ చుట్టూ ఆరవ శతాబ్దంలో, but its use as a spice in the West today is చాలా అరుదైన, having been replaced by ginger.
కచోరము అనే కొమ్ము  ఉష్ణమండల మరియు ఉపఉష్ణమండల తడి అటవీ ప్రాంతాలలో పెరుగుతుంది. సువాసనా plant bears పసుపు పుష్పాలతో ఎరుపు మరియు ఆకుపచ్చ bracts మరియు భూగర్భ కాండం విభాగం పెద్ద మరియు tuberous అనేక శాఖలు. ఆకు రెమ్మలు zedoary దీర్ఘ మరియు చేరతాయి 1 మీటరు (3 అడుగులు) ఎత్తు.
తినదగిన రూట్ యొక్క zedoary తెలుపు అంతర్గత మరియు ఒక సువాసన స్మృతిగా మామిడి; అయితే, దాని రుచి మరింత పోలి అల్లం, తప్ప చాలా చేదు వెనుకటిరుచి. ఇండోనేషియా లో, ఇది గ్రౌండ్ పొడి మరియు added to కరివేపాకు ముద్ద, అయితే, భారతదేశం, it tends to be used తాజా లేదా పిక్లింగ్.లో థాయ్ వంటకాలు ఉపయోగిస్తారు. ఇది ముడి మరియు కట్ లో సన్నని కుట్లు కొన్ని థాయిలాండ్ లు. అది కూడా పనిచేశారు. సన్నని ముక్కలు లోకి కట్. కలిసి ఇతర మూలికలు మరియు కూరగాయలతో కొన్ని రకాల "nam phrik" (థాయ్ మిరప ముద్ద).
ముఖ్యమైన నూనె ఉత్పత్తి యొక్క ఎండిన మూలాల నుండి "పసుపు zedoaria" ఉపయోగిస్తారు, సువాసనా ద్రవ్యాల మరియు సబ్బు కల్పన, అలాగే ఒక పదార్ధంలో చేదు tonics. The curcuminoid 1,7-bis (4-hydroxyphenyl)-1,4,6-heptatrien-3-ఒకటి, మరియు sesquiterpenes procurcumenol మరియు epiprocurcumenol లో చూడవచ్చు "C. zedoaria".
) (Japanese)
జగన్మోహన్ ప్యాలెస్
జగన్మోహన్ ప్యాలెస్, కర్ణాటకలోని మైసూర్ నగరంలో ఉన్న ప్యాలెస్. ఈ ప్యాలెస్ నిర్మాణం 1861లో పూర్తయింది. మైసూరు మహారాజులు ఉడయార్లు మొదటగా ఈ ప్యాలెస్ ను ఉపయోగించారు. ప్రస్తుతం దీనిని కళా ప్రదర్శనశాల, ఫంక్షన్ హాల్ గానూ వాడుతున్నారు. మైసూరులోని 7 రాజభవనాల్లో ఇది ఒకటి. ఉడయార్లు తమ కాలంలో నిర్మించిన ఈ భవనం ఎంతో అందంగా ఉంటుంది. ఈ రాజకుటుంబం మైసూరులోనే కాక, బెంగుళూరు వంటి ప్రదేశాల్లో కూడా ఎన్నో కట్టడాలను నిర్మించడం విశేషం.
మక్కపాటి కృష్ణమోహన్
మక్కపాటి కృష్ణమోహన్ ప్రముఖ రంగస్థల నటులు, రచయిత, దర్శకులు.
కృష్ణమోహన్ ప్రకాశం జిల్లా, కరవది గ్రామంలో జన్మించారు.
కృష్ణమోహన్ ఉపాధ్యాయుడిగా తెలంగాణ లో పనిచేసి, అటుతర్వాత తెనాలి జూనియర్ కాలేజిలో కాలేజీలో ప్రొఫెసర్ గా బాధ్యతలు నిర్వహించి, కొంతకాలానికి మారీసుపేట బ్రాంచి హైస్కూల్ లో ప్రధానోపాధ్యాయులుగా పనిచేసి, 1996లో పదవి విరమణ చేశారు.
కృష్ణమోహన్ కి నాలుగున్నర దశాబ్ధాలుగా రంగస్థలంలో అనుభవం ఉంది. 1952లో రంగకవి రాసిన ఇదేనా మా దేశం నాటకంలో మొదటిసారిగా నటించారు. 1954-55 మధ్యకాలంలో కప్పగంతుల మల్లిఖార్జునరావు, డాక్టర్ ముదిగొండ శివప్రసాద్, కె. విశ్వనాథం, తల్లావఝుల పతంజలిశాస్త్రి, తైలం లక్ష్మీనారాయణ, వి.యస్.ఆర్. కామేశ్వరరావు, వావిలాల హరిప్రసాద్, ఎర్రంనేని చంద్రమౌళి మొదలైన వారితో కలిసి ఒంగోలులో 'నవ్య కళాసమితి' అనే నాటక సమాజాన్ని స్థాపించారు.
తెనాలిలో కళాభారతి అనే నాటక సమాజాన్ని స్థాపించి, తన స్వీయ దర్శకత్వంలో జై భవాని వంటి నాటకాలు ప్రదర్శించారు. ప్రదానోపాధ్యాయులుగా ఉంటూనే స్కూల్ విద్యార్థులతో నాటకాలు వేయించేవారు. వీరు స్వయంగా రచించి, దర్శకత్వం వహించిన మనం - మన పిల్లలు అనే నాటిక అనేక బహుమతులు పొందింది.
ప్రజానాట్యమండలి వారు నిర్వహించిన నాటక పోటీలలో తెలుగు కోపం నాటికకు డాక్టర్ రాజారావ్ చేతులమీదుగా ప్రథమ బహుమతిని అందుకున్నారు. చింతపల్లి హనుమంతరావు రచించిన సుడిగుండాలు నాటకంను రాష్ట్రంలోని వివిధ పరిషత్తులలో ప్రదర్శించి, 16సార్లు ఉత్తమ నటులుగా బహుమతులు అందుకున్నారు. ఆంధ్ర విశ్వవిద్యాలయం నిర్వహించిన 1958, 1959 నాటకోత్సవాలలో పునర్జన్మ, వీలునామా నాటకాలు ప్రదర్శించి ఉత్తమ నటులుగా బహుమతులు అందుకున్నారు. 1963, 1966, 1971 సంవత్సరాలలో ఆంధ్ర నాటక కళా పరిషత్తు వాళ్లు నిర్వహించిన నాటకపోటీలలో చీకటి తెరలు, జ్వాల, మబ్బులు మొదలైన నాటికలు ప్రదర్శించి బహుమతులు పొందారు. ఒంగోలుకు అభ్యుధయ నాటకరంగాన్ని పరిచయం చేస్తూ పెళ్లిచూపులు, వెంకన్న కాపురం, భలేపెళ్లి నాటకాలు ప్రదర్శించారు.
యోగానంద్ దర్శకత్వం వహించిన రారా కృష్ణయ్య సినిమాలో జె.వి. సోమయాజులు, వల్లూరి వెంకట్రామయ్య చౌదరి లతో కలిసి నటించారు. ప్రస్తుతం తెనాలిలో ఉంటున్నారు.
బెర్లిన్ జూలాజికల్ గార్డెన్
బెర్లిన్ జూలాజికల్ గార్డెన్ (Berlin Zoological Garden) అనేది జర్మనీలో ఉన్న అతిపురాతనమైన మరియు బాగా ప్రసిద్ధి చెందిన జంతు ప్రదర్శనశాల. ఇది 1844 లో బెర్లిన్ యొక్క టైయర్‌గార్టన్ ప్రాంతంలో 35 హెక్టార్ల (86.5 ఎకరాలు) స్థలంలో ప్రారంభించబడింది. ఈ జంతు ప్రదర్శనశాల 1,500 వివిధ జాతులతో దాదాపు 20,500 జంతువులను కలిగి ఉంది. ఈ జూ ప్రస్తుతం ప్రపంచంలో అత్యంత విస్తారమైన జాతుల సేకరణను కలిగివుంది.
పార్వతి(నటి)
పార్వతి, ప్రముఖ భారతీయ నటి. ఎక్కువగా మళయాళ, తమిళ భాషా సినిమాల్లో నటించారు. కేరళలోని కోళిక్కోడ్ కు చెందిన పార్వతి 2006లో మళయాళ చిత్రం ఔట్ ఆఫ్ సిలబస్ సినిమాతో తెరంగేట్రం  చేశారు. నోట్ బుక్(2006), పూ(2008), పృధ్వీ(2010), సిటీ ఆఫ్ గాడ్(2011), మర్యన్(2013), బెంగుళూర్ డేస్(2014), ఉత్తమ విలన్(2015), ఎన్ను నింతె మొయిడీన్(2015), చార్లే(2015) వంటి సినిమాల్లో ఆమె నటనతో ప్రేక్షకుల, విమర్శకుల ప్రశంశలు పొందారు.
2015లో ఎన్ను నింతె మొయిడీన్, చార్లే సినిమాల్లోని నటనకు పార్వతి కేరళ రాష్ట్ర ఫిలిం పురస్కారం అందుకున్నారు. పూ అనే తమిళ సినిమాకుగానూ 2008లో ఫిలింఫేర్ ఉత్తమ నటి అవార్డు కూడా గెలుచుకున్నారు ఆమె. అలాగే 2014లో బెంగుళూరు డేస్ సినిమాలో  అమె నటించిన ఆర్.జె సెరా పాత్రకు ఫిలింఫేర్ ఉత్తమ సహాయ నటి పురస్కారం అందుకున్నారు. తరువాత 2015లో మళయాళ చిత్రం ఎన్ను నింతె మొయిడీన్ సినిమాకు ఫిలింఫేర్ ఉత్తమ నటి పురస్కారం గెలుచుకున్నారు పార్వతి.
కాళిదాసు కోటేశ్వరరావు
కాళిదాసు కోటేశ్వరరావు, ప్రముఖ రంగస్థల హాస్య నటులు.
కోటేశ్వరరావు 1925వ సంవత్సరంలో తెనాలి లోని నిరుపేద కుటుంబంలో జన్మించారు.
తొలినాళ్లలో ఎమ్యూజ్ మెంట్ పార్కుల్లో హాస్యపాత్రధారిగా పనిచేశారు. ఆ తరువాత తన సహచరుల ప్రోత్సాహంతో నాటకాలలో హాస్యపాత్రలు వేశారు. ఎన్ని పాత్రలు పోషించినా బాలనాగమ్మలో తిప్పడు, చింతామణిలో సుబ్బిశెట్టి పాత్రలు ఈయనకు పేరు తెచ్చాయి. 1967లో గోపాలకృష్ణ నాట్యమండలిని స్థాపించి, మాస్టర్ గిరి, రాధారాణి, తిరుపతి కుమారి, శకుంతల మొదలైన వారితో కలిసి బృందావనం అనే నాటకాన్ని తయారుచేసి, ప్రదర్శించారు.విజయవాడ లో జరిగిన వీరి షష్ఠిపూర్తి మహోత్సవంలో సుంకర కనకారావు, జైహింద్ ప్రెస్ సుబ్బయ్య, వల్లూరి వెంకట్రామయ్య చౌదరి పాల్గొన్నారు. అప్పటి విద్యాశాఖామంత్రి భవనం వెంకట్రామ్ అధ్యక్షతన తెనాలి లో కోటేశ్వరరావుకు కనకాభిషేకం జరిగింది. ఈ కార్యక్రమానికి నన్నపనేని వెంకట్రావ్, మోదుకూరి జాన్సన్, వల్లూరి వెంకట్రామయ్య చౌదరి, కన్నెగంటి నాసరయ్య, బొల్లిముంత శివరామకృష్ణ, నేతి పరమేశ్వర శర్మ హాజరయ్యారు. ఈ సందర్భంగా, తెనాలి పట్టణ రంగస్థల కళాకారుల సంఘానికి కాళిదాసు కోటేశ్వరరావు తొలి అధ్యక్షులుగా ఎన్నికయ్యారు.
తెనాలిలోని స్వరాజ్ థియేటర్ ఎదురుగా అభిమానులచే కాళిదాసు కోటేశ్వరరావు కాంస్య విగ్రహం నెలకొల్పబడింది.
గుంటూరోడు
గుంటూరోడు కాప్ప్ అండ్ విజిల్స్ ఎంటర్-టైన్-మెంట్స్ పతాకంపై రాకింగ్ స్టార్ మంచు మనోజ్ హీరోగా ఎస్కే సత్య దర్శకత్వంలో రూపొందుతున్న తెలుగు చిత్రం. 
మంచు మనోజ్ సరసన కథా నాయకిగా ప్రగ్యా జైస్వాల్ (కంచె ఫేమ్) నటించనుండగా ముఖ్య పాత్రలలో రాజేంద్రప్రసాద్, సంపత్, కోట శ్రీనివాసరావు, ప్రవీణ్, సత్య, జెమినీ సురేష్, కాశీ విశ్వనాథ్ తదితరులు నటిస్తున్నారు.
హెన్రీ డోర్లీ జంతు ప్రదర్శనశాల మరియు అక్వేరియం
హెన్రీ డోర్లీ జంతు ప్రదర్శనశాల మరియు అక్వేరియం (Henry Doorly Zoo and Aquarium - హెన్రీ డోర్లీ జూ అండ్ అక్వేరియం) అనేది యునైటెడ్ స్టేట్స్ ఉన్న ఒక జంతు ప్రదర్శనశాల. ఇది అసోసియేషన్ ఆఫ్ జూస్ అండ్ ఆక్వేరియమ్స్ ద్వారా గుర్తింపు పొందింది మరియు వరల్డ్ అసోసియేషన్ ఆఫ్ జూస్ అండ్ ఆక్వేరియమ్స్ యొక్క మెంబరు. దీని లక్ష్యం పరిరక్షణ, పరిశోధన, ఉల్లాసం, మరియు విద్య."Information", Omaha's Henry Doorly Zoo. Retrieved 5/8/08. ఆగష్టు 2014 లో, , ప్రపంచవ్యాప్తంగా 275 ప్రధాన జంతుప్రదర్శనశాలల కోసం సమీక్షల యొక్క మిలియన్ల క్రమసూత్ర అవగతముల ఆధారంగా హెన్రీ డోర్లీ జూను "ప్రపంచ అత్యుత్తమ జూ" అని శాన్ డియాగో జూ మరియు లొరో పార్క్వే ఆధిక్యంలో ఉన్నాయని ప్రకటించింది.
ఇషా తల్వార్
ఇషా తల్వార్ (జననం 22 డిసెంబరు 1987) ప్రముఖ భారతీయ నటి. ఎక్కువగా మళయాళ భాషా చిత్రాల్లో నటించారు ఆమె. ఎన్నో యాడ్ లలో మోడల్  గా కెరీర్ ప్రారంభించిన ఇషా 2012లో మళయాళ చిత్రం  తట్టతిన్ మరయతుతో తెరంగేట్రం చేశారు.
దర్శక, నిర్మాత వినోద్ తల్వార్ కుమార్తె ఇషా. ఆయన బాలీవుడ్ నిర్మాత బోనీ కపూర్ వద్ద పనిచేస్తారు. ముంబైలో జన్మించిన ఆమె 2008లో సెయింట్.గ్జావియర్స్ కళాశాలలో చదువుకున్నారు. 2004లో నృత్య దర్శకుడు తెరెన్స్ లెవిస్ నృత్య పాఠశాలలో చేరి, సాల్సా, హిప్ హాప్, బాలెట్, జాజ్ వంటి నృత్య రీతులు నేర్చుకున్నారు. ఆ తరువాత అదే డ్యాన్స్ అకాడమీలో టీచర్ గా కూడా చేరారు.
ఆరాధ్యుల కోటేశ్వరరావు
ఆరాధ్యుల కోటేశ్వరరావు, ప్రముఖ రంగస్థల, సినిమా నటులు.
కోటేశ్వరరావు 1962లో తెనాలిలో జన్మించారు. వీరి తండ్రి ఎ.వి.సుబ్బారావు, వీరి సోదరుడు ఆరాధ్యుల వెంకటేశ్వరరావులు కూడా రంగస్థల కళాకారులే.
చిన్నతనం నుండి తన తండ్రి నాటకాలు చూస్తూ పెరిగిన కోటేశ్వరరావుకు నాటకాలపై అభిమానం పెరిగింది. విద్యార్థి దశలోనే పౌరాణిక, సాంఘిక నాటకాలలో నటించారు. 1985లో కళాశాల విద్య పూర్తి చేసి, పూర్తిస్థాయి రంగస్థల నటునిగా స్థిరపడ్డారు. వీరి నటనకు పేక్షకుల నుండి ప్రశంసలు లభించడమేకాకుండా, తెనాలిలో గల ముఖ్యమైన నటులలో ఒకరుగా గుర్తింపబడ్డారు. రాష్ట్రంలోని ప్రధాన పట్టణాలలోనేకాక మద్రాసు కళాసాగర్ లో, బొంబాయి ఆంధ్ర మహాసభలో మరియు ఒరిస్సాలో నాటకాలు ప్రదర్శించి, పేరు ప్రతిష్టలు సంపాదించారు. 1994లో మద్రాసులో జరిగిన ప్రపంచ తెలుగు మహాసభలలో శ్రీకృష్ణ తులాభారం నాటకం ప్రదర్శించి, ప్రశంసలు పొందారు.
1992 జులైలో ఆంధ్రప్రదేశ్ ప్రభుత్వము, తెలుగు విశ్వవిద్యాలయం సంయుక్తంటా నిర్వహించిన రాష్ట స్థాయి నాటక పోటీలకు రాష్ట్రం నలుమూలల నుండి 172 నాటక సమాజాలవారు పాల్గొన్నారు. అందులో తెనాలి నుండి శ్రీ వెంకట లక్ష్మిదుర్గా నాట్యమండలి పేరుతో కోటేశ్వరరావు బృందం ప్రదర్శించిన కృష్ణరాయబారం నాటకం ప్రథమ బహుమతి (రూ. 30,000/- లు నగదు, పెద్ద జ్ఞాపిక, ప్రశంసాపత్రం) పొందింది.1988లో సినిమారంగానికి వెళ్లి అగ్నిసాక్షి, ఇంద్రజిత్తు, అమ్మకానికో అబ్బాయి మొదలైన సినిమాలలో నటించారు. టి.వి, రేడియోలలో కూడా పాల్గొన్నారు.
బెట్ ద్వారక
బెట్ ద్వారక లేక శంఖోదర్ గుజరాత్‌లో ఓఖా పట్టణం నుండి 3 కి.మీ. దూరంలో నున్న ఒక దీవి. కచ్ సింధుశాఖలో ఉన్న ఈ దీవి 13 కి.మీ. పొడవు, 4 కి.మీ సగటు వెడల్పూ కలిగి ఉంది. ఇది ద్వారక పట్టణం నుండి 30 కి.మీ ఉత్తరంగా ఉంది.
బెట్ ద్వారక మహాభారతం, స్కాందపురాణాల్లో చెప్పిన ద్వారకా నగరంలోని భాగంగా భావిస్తారు. గుజరాతీ పండితుడు ఉమాశంకర్ జోషి, మహాభారతం సభాపర్వంలో ప్రస్తావించిన అంతర్ద్వీపం అంటే బెట్ ద్వారకయే అని చెప్పాడు. ద్వారకకు చెందిన యాదవులు పడవలపై అక్కడికి వెళ్ళేవారు. ఈ ద్వీపంలో విస్తారంగా దొరికే శంఖాల కారణంగా దీనికి శంఖోదర్ అనే పేరు వచ్చింది. సముద్ర అంతర్భాగంలో దొరికిన పురాతత్వ అవశేషాలను బట్టి అక్కడ అంతిమ హరప్పా కాలం నాటిది కానీ తదనంతర కాలంనాటిది కానీ అయిన నివాస స్థావరం ఉండేదని తెలుస్తోంది. దాన్ని మౌర్య సామ్రాజ్యం నాటిదిగా చెప్పగలిగే బలమైన ఆధారాలున్నాయి. అది ఓఖా మండలానికి లేదా కుశద్వీపానికి చెందినది. సా.శ. 574 నాటి సింహాదిత్యుని రాగి శాసనంలో ద్వారక ప్రసక్తి ఉంది. అతడు వల్లభికి మంత్రి, ద్వారక రాజైన వరాహదాసు కుమారుడు.
ఈ దీవి బరోడా గయక్వాడ్ పాలనలో ఉండేది. 1857 నాటి మొదటి స్వాతంత్ర్య యుద్ధంలో వఘేర్లు ఈ ప్రాంతాన్ని ఆక్రమించుకున్నారు. తిరిగి 1859 లో గయక్వాడ్, బ్రిటిషు వారు, ఇతర సంస్థానాధీశులూ కలిసి ఈ ప్రాంతాన్ని వశపరచుకున్నారు.
స్వాతంత్ర్యం తరువాత, ఈ ప్రాంతం సౌరాష్ట్ర రాష్ట్రంలో అంతర్భాగమైంది. రాష్ట్రాల పునర్వ్యవస్థీకరణలో ఇది బాంబే రాష్ట్రంలో భాగమైంది. బాంబే రాష్ట్రం నుండి గుజరాత్ వేరు పడినపుడు, ఈ ప్రాంతం గుజరాత్‌లోని జామ్‌నగర్ జిల్లాలో భాగమైంది. 2013 లో జామ్‌నగర్ జిల్లా నుండి దేవభూమి జిల్లాను ఏర్పరచినపుడు ఈ ప్రాంతం కొత్త జిల్లాలో భాగమైంది.
1980 లో చేసిన పరిశోధనలలో సిద్దీ బావా పీర్ దర్గా వద్ద అంతిమ హరప్పా కాలానికి చెందిన మట్టి పాత్రలు, ఇతర వస్తువులూ లభించాయి. 1982 లో 580 మీటర్ల పొడవైన రక్షణ కుడ్యాన్ని కనుగొన్నారు. అది సా.పూ. 1500 నాటిది. అది ఉప్పెన కారణంగా దెబ్బతిని మునిగిపోయి ఉండవచ్చని భావిస్తున్నారు. అక్కడ దొరికిన వస్తువులలో అంతిమ హరప్పన్ ముద్ర, లిపి లిఖించి ఉన్న ఒక జాడీ, రాగి పనివారి మూస, రాగి చేపల గాలం ఉన్నాయి. తవ్వకాల్లో దొరికిన ముక్కలైన పడవలు, రాతి లంగర్లు రోమన్లతో వాణిజ్య సంబంధాలుండేవని సూచిస్తున్నాయి. దీవిలో ఉన్న దేవాలయాలు 18 వ శతాబ్దాంతంలో నిర్మించారు.
ద్వారకాధీశ, కేశవరాయ్‌జీ దేవాలయాలు శ్రీకృష్ణుని ఆలయాలు. హనుమాన్ దండి, వైష్ణవ్ మహాప్రభు బేఠక్‌లు ఇతర యాత్రా స్థలాలు. సిద్ద్ది బావా పీర్ దర్గా, హాజీ కిర్మాయ్ దర్గా, ఓ గురుద్వాఅరా కూడా ఇక్కడ ఉన్నాయి.
ఓఖా నుండి ఫెర్రీపై బెట్ ద్వారక చేరుకోవచ్చు. ఇక్కడ రూ 400 కోట్ల ఖర్చుతో 2 కి.మీ. పొడవైన వంతెనను కట్టాలని ప్రతిపాదించారు.
రక్త శాస్త్రం
రక్త శాస్త్రం (Hematology - హెమటాలజీ) అనేది రక్తానికి సంబంధించిన వ్యాధుల యొక్క అధ్యయనం, రోగ నిర్ధారణ, చికిత్స, మరియు నివారణల గురించిన వైద్యశాస్త్రం యొక్క శాఖ. హెమటాలజీ రోగకారణశాస్త్రం యొక్క అధ్యయనం సహా కలిగివుంటుంది.
మల్లాది గోవిందశాస్త్రి
మల్లాది గోవిందశాస్త్రి ప్రముఖ రంగస్థల నటులు.
గోవిందశాస్త్రి 1887, సెప్టెంబరు 12న జోగయ్యగారు, కోటమ్మ దంపతులకు గుంటూరులో జన్మించారు.
బాల్యంనుండే నాటకాలపై మక్కువ ఉన్న గోవిందశాస్త్రి గుంటూరు నాటక కంపెనీలలో కొంతకాలం నటుడిగా పనిచేశారు. 1920లలో ప్రాంతంలో తెనాలిలోని శ్రీకృష్ణ హిందూ థియేటర్ లో నెలకు రూ.30 లు జీతంతో నటుడిగా చేరారు. అదేసమయంలో స్థానం నరసింహరావు స్త్రీ పాత్రకోసం ఆ కంపెనీలోనే చేరారు. గోవిందశాస్త్రి పురుషపాత్రలు, స్థానం నరసింహరావు స్త్రీ పాత్రలు పోషించేవారు. కానీ నాటకాలకు వచ్చే ఆదాయం క్రమక్రమంగా తగ్గిపోవడంతో, నష్టాలనుండి తేరుకోలేకపోవడంతో కంపెనీ నిర్వాహకులు కంపెనీని మూసివేశారు. కొన్నిరోజులకు తెనాలిలో ఇల్లు కొనుక్కున్నారు. అయితే భార్య చనిపోవడం, ఇల్లు అమ్మడం, నాటక కంపెనీ మూసివేయడం ఇలా ఒకదానివెంట ఇంకోటి రావడంతో, తెనాలి వదలి విజయవాడ చేరి, కొంతకాలం వీధి బడి నడిపారు. చివరి దశలో దారుణమైన దరిద్రం అనుభవించి తనువు చాలించారు.
పురాణం సూరిశాస్త్రి తన వాట్యాంభుజంలో గోవిందశాస్త్రి గురించి గొప్పగా పొగుడుతూ వ్రాశారు. అంతేకాకుండా గోవిందశాస్త్రి నటన గురించి ఆరోజుల్లో తరచుగా పత్రికలలో వార్తలు వస్తుండేవి.
మొదలైన పాత్రలేకాకుండా, స్త్రీ పాత్రలు కూడా పోషించారు.
రాణీ ముఖర్జీ సినిమాల జాబితా
రాణీ ముఖర్జీ, ప్రముఖ బాలీవుడ్ నటి. బియర్ ఫూల్(1996) అనే బెంగాలీ చిత్రంలో సహాయనటి పాత్రతో తెరంగేట్రం చేశారు ఆమె. 1997లో రాజా కీ ఆయేగీ బారాత్ సినిమాలో తొలిసారి ప్రధాన పాత్రలో నటించారు రాణీ. ఈ సినిమాలోని నటనకు స్ర్కీన్ పురస్కారాల్లో ప్రత్యేక జ్యూరీ అవార్డు కూడా అందుకున్నారామె. 1998లో ఆమిర్ ఖాన్ సరసన గులాం సినిమాలో చేశారు. ఆ తరువాత షారుఖ్ ఖాన్తో కలసి ఆమె నటించిన కుచ్ కుచ్ హోతా హై సినిమాతో తన మొదటి అతిపెద్ద విజయం సాధించారు. ఈ సినిమాలోని నటనకు ఫిలింఫేర్ ఉత్తమ సహాయ నటి పురస్కారం గెలుచుకున్నారు రాణీ. ఆ తరువాత ఎన్నో చిత్రాల్లో హీరోయిన్ పాత్రల్లో నటించారు ఆమె. హలో బ్రదర్(1999), నాయక్: ది రియల్ హీర్(2001) వంటి సినిమాల్లో నటించినా, అవి పెద్దగా విజయవంతం కాలేదు.
అబ్దుస్ సలం
మహమ్మద్ అబ్దుస్ సలం (పంజాబీ, ; ; 29 జనవరి 192621 నవంబర్ 1996), పాకిస్తానీ సిద్ధాంత భౌతికశాస్త్రవేత్త. 20వ శతాబ్ది సిద్ధాంత భౌతిక శాస్త్ర రంగంలో సుప్రసిద్ధ వ్యక్తి, 1979లో భౌతికశాస్త్రంలో నోబెల్ బహుమతిని ఎలక్ట్రోవీక్ యూనిఫికేషన్ సిద్ధాంతం విషయమై చేసిన కృషికి షెల్డన్ గ్లాషోవ్, స్టీవెన్ వీన్ బర్గ్ లతో కలిసి పంచుకున్నారు. అబ్దుస్ సలం నోబెల్ బహుమతి అందుకున్న మొట్టమొదటి పాకిస్తానీయుడు, సైన్స్ విభాగంలో నోబెల్ బహుమతి పొందిన తొలి ముస్లిం, ఏ విభాగంలోనైనా ఇస్లామిక్ దేశం నుంచి నోబెల్ అందుకున్నవారిలో రెండవవారు (మొదటి వ్యక్తి ఈజిప్టు నుంచి అన్వర్ సాదత్).
1960 నుంచి 1974 వరకూ సలం పాకిస్తాన్ ప్రభుత్వ ఉన్నత స్థాయి సైన్స్ సలహాదారు హోదాలో పాకిస్తాన్ లో శాస్త్ర సాంకేతిక పరిశోధన సదుపాయాల అభివృద్ధిపై ప్రధానమైన, కీలకమైన పాత్ర పోషించారు. సలం సైద్ధాంతిక, పదార్థిక భౌతిక శాస్త్రం పరిశోధనల అభివృద్ధికి కృషిచేయడమే కాకుండా దేశంలో ఉన్నత స్థాయి శాస్త్ర పరిశోధన సామర్థ్యం పెంపుకు కూడా చక్కని కృషి సల్పారు. ఆయన స్పేస్ అండ్ అప్పర్ అట్మాస్ఫియర్ రీసెర్చ్ కమిషన్ (సుపార్కో) వ్యవస్థాపక డైరెక్టర్, పాకిస్తాన్ అణు విద్యుత్ కమిషన్ లో సిద్ధాంత భౌతికశాస్త్ర విభాగం ఏర్పాటుకు ప్రధాన కారకుడు. సైన్స్ సలహాదారుగా సలం పాకిస్తాన్ అణు విద్యుత్ ఉపయోగంలోనూ, 1972లో పాకిస్తాన్ అణుబాంబ్ ప్రాజెక్టుపైనా కృషిచేశారు.; దీని వల్ల ఆయనను ఈ ప్రాజెక్టుకు "సాంకేతిక పితామహుడు" అని వ్యవహరిస్తారు. 1974లో పాకిస్తాన్ పార్లమెంట్ అబ్దుస్ సలం శాఖ అయిన అహ్మదియా శాఖను, ఉద్యమాలను ఇస్లామేతరమని గుర్తిస్తూ వివాదాస్పద బిల్లును ఆమోదించాకా అందుకు నిరసనగా పాకిస్తాన్ నుంచి బయటకు వెళ్ళిపోయారు. 1998లో, దేశం అణుపరీక్ష నిర్వహించాకా పాకిస్తాన్ ప్రభుత్వం పాకిస్తాన్ శాస్త్రవేత్తలు అన్న సీరీస్ లో భాగంగా ఆయన సంస్మరణాత్మక తపాలా స్టాంపు వేసింది.
సలం ప్రధానమైన ఘనతల్లో పాటి-సలం మోడల్, మాగ్నటిక్ ఫోటాన్, వెక్టర్ మెసొన్, గ్రాండ్ యూనిఫైడ్ థియరీ వంటివాటిపై చేసిన కృషి, అత్యంత ప్రధానంగా ఎలెక్ట్రోవీక్ థియరీ వంటివి ఉన్నాయి. ఎలెక్ట్రో వీక్ థియరీపై చేసిన కృషికే ఆయనకు నోబెల్ బహుమతి లభించింది. సలం క్వాంటం ఫీల్డ్ థియరీపైన, లండన్ ఇంపీరియల్ కళాశాలలో మేథమెటిక్స్ అభివృద్ధి విషయంలోనూ ప్రధాన కృషి చేశారు. తన విద్యార్థి రియాజుద్దీన్ ద్వారా న్యూట్రినోల ఆధునిక సిద్ధాంతం, న్యూట్రాన్ స్టార్స్, బ్లాక్ హోల్స్ లకు, క్వాంటమ్ మెకానిక్స్, క్వాంటం ఫీల్డ్ థియరీలను ఆధునికీకరించడంలోనూ కృషిచేశారు. ఉపాధ్యాయునిగానూ, సైన్స్ ను విస్తృతంగా అభివృద్ధి చేయడంలో కృషిచేసిన వ్యక్తిగానూ సలంను పాకిస్తాన్ గణిత, సిద్ధాంత భౌతికశాస్త్ర పితామహునిగా గుర్తిస్తారు. ప్రపంచ భౌతికశాస్త్ర సముదాయంలో పాకిస్తానీ భౌతిక శాస్త్ర కృషికి గుర్తింపు వచ్చేందుకు ఆయన తీవ్రంగా కృషిచేశారు. మరణించేంతవరకూ భౌతిక శాస్త్రానికి తన కృషిని అందిస్తూ వచ్చారు, అభివృద్ధికి నోచుకోని దేశాల్లో శాస్త్ర సంకేతికాభివృద్ధి ప్రాముఖ్యత గురించి తన గొంతు వినిపిస్తూనే వచ్చారు.
ఆర్ట్ మ్యూజియం
ఆర్ట్ మ్యూజియం (Art museum, Art gallery - ఆర్ట్ గ్యాలరీ) అనేది కళా ప్రదర్శనకు, సాధారణంగా దృశ్య కళా ప్రదర్శనకు ఉన్న ఒక భవనం లేదా స్థలం. మ్యూజియంలు సేకరణ యొక్క యాజమాన్యాన్ని బట్టి పబ్లిక్ లేదా ప్రైవేట్ అని వేరుగా ఉంటాయి. చిత్రీకరించిన చిత్రాలు సర్వసాధారణంగా ప్రదర్శించబడే కళా వస్తువులుగా ఉన్నాయి; అయితే, శిల్పాలు, అలంకరణ కళలు, ఫర్నిచర్, వస్త్రాలు, దుస్తులు, డ్రాయింగ్లు, పాస్టేల్లు, వాటర్‌కలర్లు, కోల్లెజ్, ప్రింట్లు, కళాకారుడు యొక్క పుస్తకాలు, ఫోటోలు, మరియు సంస్థాపనా కళ కూడా క్రమం తప్పకుండా కళా వస్తువులుగా చూపబడుతున్నాయి.
భారత్ అమెరికా సంబంధాలు
భారత్ అమెరికా సంబంధాలు భారత్ అమెరికా సంబంధాలు అనగా అంతర్జాతీయ విపణిలో రెండు దేశలకు సంబంధించినవి. భారత దేశానికి స్వాతంత్ర్యం సిద్దించినప్పటి నుండి అగ్రరాజ్యంతో భారత్ తన సంబంధాలను స్నేహపూర్వకంగా కొనసాగిస్తూ వస్తోంది. 1954 లో అమెరికా పాకిస్తాన్ తో ఒప్పందం కుదుర్చుకుంది. భారత్ వ్యూహాత్మకంగానూ మరియు భద్రతాపరంగాను సొవియెట్‌తో సంబంధాలను మెరుగుపర్చుకుంది. 1961 లో భారత్ అలీనోద్యమం స్థాపించింది. దీని ద్వారా అమెరికా రష్యా వల్ల ప్రచ్ఛన్న యుద్ధం రాకుండా అడ్డుకుంది. 1971 లో పాకిస్థాన్ తో యుద్ధం సమయంలోఅమెరికా అధ్యక్షుడు నిక్సన్ పాక్కి కల్పించిన తోడ్పాటు వలన తిరిగి 1991 లో సొవిఎట్ విచ్ఛిన్నం అయ్యెవరకు భారత్‌తో కాస్త దూరం పెరిగింది. 21వ శతాబ్దంలో భారత్ దూసుకుపొతూ దాంతో పాటే మారుతున్న మార్పులకు అనుగుణంగా విదేశంగ విధానాన్ని సరళికరించింది. అమెరికా కూడా భారత్ లాంటి దేశాలతో సంబంధాలను మెరుగుపర్చుకుంది. భారత్ ప్రపంచలో అతి పెద్ద ప్రజాస్వామ్యం ఐతే యూ.ఎస్., అతి పురాతన ప్రజాస్వామ్యం అవడం యాధ్రుచికం. చరిత్ర బ్రిటీషు వారి కాలంలో సంబంధాలు అంతగా లెవు. స్వామి వివేకనందా యోగాని వ్యాప్తిని చెయడం తోడ్పడింది. అంతేగాక భారత్ లో జన్మించిన ఆంగ్ల రచయిత రుడ్‌యార్డ్ కిప్లింగ్ మూలంగా, మహాత్మా గాంధీ వల్ల కూడా సంబంధాలు బలపడాయి.
మొఘల్ గార్డెన్స్
మొఘల్ గార్డెన్స్ అనేవి పెర్షియన్ శైలిలో మొఘలులు నిర్మించిన తోటలు. ఈ రకపు తోటలు పెర్షియా తోటల చార్ బాగ్ నిర్మాణంలో కట్టినవి. ఈ గార్డెన్స్ చుట్టూ ప్రహారీ ఉంటుంది. సాధారణంగా ఈ గార్డెన్స్ లో సరస్సులు, ఫౌంటైన్లు, కాలువలు కూడా ఉండటం విశేషం.
మొఘల్ సామ్రాజ్య స్థాపకుడు బాబర్ చార్ బాగ్ ను తనకు ఇష్టమైన తోటగా అభివర్ణించారు. తోటను బాగ్, బగీచా అని అంటారు పెర్షియన్లు. ప్రస్తుతం ఆగ్రాలో ఉన్న రామ్ బాగ్ మొట్టమొదటి చార్ బాగ్ అని కొందరి అభిప్రాయం. భారత్, పాకిస్థాన్, బంగ్లాదేశ్ లలో ఎన్నో మొఘల్ గార్డెన్స్ ఉన్నాయి. ఈ తోటల ప్రస్థావన బాబర్, హుమాయూన్, అక్బర్ ల జీవిత చరిత్రలలోనూ ఉంది. అలాగే యూరప్ కు చెందిన పర్యాటకులు భారత్ గురించి రాసిన "ది ఎకౌంట్స్ ఆఫ్ ఇండియా" వంటి పుస్తకాల్లోనూ ఈ తోటల గురించి ఉంది. కాన్స్ టెన్స్ విల్లియర్స్-స్టార్ట్ రాసిన గార్డెన్స్ ఆఫ్ ది గ్రేట్ మొఘల్స్(1913) అనేది మొఘల్ గార్డెన్స్ పై వచ్చిన మొట్టమొదటి పరిశోధనా గ్రంధం. ఈ రచయిత భర్త బ్రిటన్ కు చెందిన భారత సైన్యంలో కల్నల్ గా పనిచేసేవారు. వారు పింజోర్ గార్డెన్స్ లో నివసించేటప్పుడు ఆ మొఘల్ గార్డెన్ బాగోగులు చూసుకునే అవకాశం ఆమెకు దక్కింది. ఆమె పుస్తకంలో ఒక గార్డెన్ ను ప్రభుత్వ భవనంగా మార్చక ముందు దాని శైలి ఎలా ఉందో వివరించారు. అదే ఢిల్లీలోని రాష్ట్రపతి భవన్. మొఘల్ గార్డెన్స్ పై ప్రస్తుత పరిశోధనా విషయాలు డంబర్టన్ ఓక్స్, స్మిత్ సనియన్ ఇన్స్టిట్యూషన్ ల ఆధ్వర్యంలో బయటకు వచ్చాయి. షాలిమర్ గార్డెన్స్(లాహోర్), ఢాకాలోని లాల్ బాగ్ కోట, శ్రీనగర్ లోని  షాలిమర్  గార్డెన్స్ వంటి పలు తోటలు మొఘల్ గార్డెన్స్ కావడం  విశేషం.
మొఘల్ సామ్రాజ్య తొలినాళ్ళ నుంచే తోటల నిర్మాణం జరిగేది.  మొదటి మొఘల్ చక్రవర్తి బాబర్ లాహోర్, ఢోలాపూర్ లలో గార్డెన్స్  ను నిర్మించారు. ఆయన కుమారుడు హుమాయూన్ కాలంలో  ఎక్కువగా  తోటల నిర్మాణాలు జరగలేదు. రాజ్యాన్ని విస్తరించడం,  నిలబెట్టుకోవడంలోనే ఎక్కువకాలం గడిచిపోయింది. అయితే తండ్రి నిర్మించిన తోటల్లో ఎక్కువ సమయం హుమాయూన్ గడిపివారని  చరిత్రకారుల నమ్మకం. మొదట్లో అక్బర్ ఢిల్లీలో చాలా తోటల  నిర్మాణం చేశారు. ఆ తరువాత అక్బర్ తన కొత్త రాజధాని అయిన ఆగ్రాలో కూడా తోటలు కట్టించారు. ఈ కాలంలో నిర్మించిన తోటలు ఎక్కువగా కోటలలో కాక, నదుల ముందు ఉంటాయి. అక్బర్ కు  ముందు రాజులు కోటల్లో తోటలు నిర్మించినా, ఆయన నదుల ముందు నిర్మించడంతో అదే శైలి స్థిరపడిపోయింది. ఆ తరువాత అది మొఘల్ నిర్మాణ శైలిలోకి ఇమిడిపోయింది.
మనలో ఒకడు
మనలో ఒకడు 2016 లో విడుదలైన తెలుగు చిత్రం. ఈ చిత్రం 2016 నవంబరు 4 న విడుదలైంది. 
దేవరాయ కళాశాలలో భౌతికశాస్త్రాన్ని బోధించే ఓ సాధారణ అధ్యాపకుడు కృష్ణమూర్తి (ఆర్‌.పి.పట్నాయక్‌). విద్యార్థుల్ని సొంత పిల్లలుగా భావించే మంచి వ్యక్తి. ఆయన భార్య శ్రావణి (అనిత) పిల్లలకి సంగీత పాఠాలు నేర్పిస్తుంటుంది. ఇల్లు, కళాశాల.. తప్ప మరో ప్రపంచం తెలీదు కృష్ణమూర్తికి. అలాంటి అధ్యాపకుడిపై కళాశాలలో చదువుకొనే ఓ విద్యార్థిని తనని లైంగికంగా వేధించాడని మూడో కన్ను ఛానల్‌కి ఫోన్‌ చేసి ఫిర్యాదు చేస్తుంది. వెంటనే ఆ ఛానల్‌ ‘కీచకుడు’ అంటూ వార్తని ప్రసారం చేస్తుంది. దాంతో కృష్ణమూర్తి ఉద్యోగం పోతుంది. ఇంట్లో భార్యతో విభేదాలు తలెత్తుతాయి. బయట అంతా ఓ నేరస్తుడిలా చూస్తుంటారు. మరి నిజంగా కృష్ణమూర్తి ఆ తప్పు చేశాడా? మూడో కన్ను ఛానల్‌ ప్రసారం చేసిన ఆ వార్తలో నిజమెంత? కృష్ణమూర్తి ఉదంతంలో మూడోకన్ను ఛానల్‌ ఎండీ ప్రతాప్‌ (సాయికుమార్‌) పాత్ర ఏమిటి? తదితర విషయాల్ని తెలుపుతూ కథ సాగుతుంది.
వెజిటబుల్ ఆమ్లెట్
వెజిటబుల్ ఆమ్లెట్ శాకాహార వంటకం.
కారట్ తురుమును తీసుకోవాలి. తోటకూర, పాలకూర, కొత్తిమీర లను సన్నగా తరగాలి. సన్నగా, చిన్నగా తరిగిన ఉల్లిపాయ, పచ్చి మిరపకాయ ముక్కలు తీసుకోవాలి. కాబేజి సన్నగా తరగాలి. కొద్దిగా మొక్కజొన్న పిండిని తీసుకోవాలి. ఒక స్పూను సెనగపిండి తగినంత మెత్తని ఉప్పు లతో పాటు పై వాటిని అన్నింటిని కలిపి ఒక గిన్నెలో వేసి, కొంచెం నీళ్ళు పోసి కలుపుకోవాలి. స్టవ్ మీద పెనం పెట్టి సన్నని సెగ మీద కొంచెం నూనె వేసి గుండ్రంగా గరిటతో వేయాలి. రెండు వైపులా ఎర్రగా కాల్చాలి. అంతే రుచికరమైన వెజిటబుల్ ఆమ్లెట్ తయారవుతుంది.
జాస్తి రామమోహనరావు చౌదరి
జాస్తి రామమోహనరావు చౌదరి సుప్రసిద్ధ రంగస్థల నటులు. ఆంజనేయుడు, భస్మాసురుడు, హరిశ్చంద్రుడు, మైరావణుడు, భవానీ శంకరుడు, జాంబవంతుడు మొదలైన పాత్రలలో ప్రాచూర్యం పొందారు.
రామమోహనరావు చౌదరి 1929, డిసెంబరు 24 న పూర్ణయ్య చౌదరి, సాంబ్రాజ్యమ్మ దంపతులకు గుంటూరు జిల్లా, పొన్నూరు మండలం బ్రాహ్మణకోడూరులో జన్మించారు.
రామమోహనరావు విద్యార్థి దశలో ఉన్నప్పుడే తెలుగు పద్యాలు రాగయుక్తంగా పాడుతూ, ఉపాధ్యాయుల ప్రేమను పొందారు. హైస్కూలు ప్రధానోపాధ్యాయులైన మధుసూదనరావుకి నాటకాభిరుచి ఉంది. దాంతో ఆయన తన విద్యార్థులచే శ్రీకృష్ణరాయబారం నాటకం ప్రదర్శింపచేశారు. అందులో రామమోహనరావు కృష్ణపాత్ర చేశారు. స్కూలు వార్షికోత్సవ వేడుకలలో వేసి ఈ నాటకంలో కృష్ణపాత్ర ధరించిన, రామమోహనరావు పద్యాలు చక్కగా పాడి ప్రేక్షకుల మన్ననలను పొందారు. అలా తన నటనకు బీజం పడింది.
మోహనరావు 1958లో "శ్రీమహాలక్ష్మి నాట్యమండలి"ని స్థాపించారు. మోహనరావు నటించిన శ్రీకృష్ణ జాంబవంత యుద్ధం, లంకాదహనము, వాలి-నుగ్రీవ, మోహినీ భస్మాసుర మొదలైన నాటకాలను హెచ్.యం.వి. గ్రామఫోను కంపెనీవారు రికార్డు చేసుకున్నారు. వీరితోపాటు బండారు రామారావు, చెంచు రామారావులు కూడా గ్రామఫోన్ రికార్డులిచ్చారు.
రామమోహనరావు ఆకాశవాణి హైదరాబాదు కేంద్రంలో రేడియో వారోత్సవాలు జరిపినప్పుడు మోహినీ భస్మాసుర నాటకాన్ని, 1962లో విజయవాడ రేడియో కేంద్రంలో రామాంజనేయ యుద్ధం నాటకాన్ని ప్రదర్శించారు.
రామమోహనరావు సొంత బృందాన్ని మరియు ప్రదర్శనకు కావల్సిన లైట్స్, మైకులు, తెరలు, డ్రెస్ లు ఏర్పాటుచేసుకొని ప్రత్యేక వాహనంలో ప్రయాణం చేసూ దాదాపుగా నెలకు 25 నుండి 30 నాటకాలు ప్రదర్శించిన సందర్భాలు కూడా ఉన్నాయి. 1972 నుండి బుర్రా సుబ్రహ్మణ్యశాస్త్రితో కలసి చింతామణి, హరిశ్చంద్ర నాటకాలు ప్రదర్శించారు.
ఈయన ఆంధ్రప్రదేశ్తో పాటు కలకత్తా, బొంబాయి, బెంగుళూరు, జంషెడ్‌పూర్, మద్రాసు, భిలాయ్, దుర్గాపూరు, జయపూరు మొదలైన ప్రాంతాలలో ప్రదర్శనలు ఇచ్చారు.రామమోహనరావు రాష్ట్రం నలుమూలలా నాటకాలు వేస్తున్న సమయంలో మాంగల్యం సినిమాలో అవకాశం వచ్చింది. ఆ సినిమాలో ఒక సన్నివేశంలో షణ్ముఖి ఆంజనేయ రాజు రాముడుగా, రామమోహనరావు ఆంజనేయుడుగా నటించారు.
నరుడా డోనరుడా
నరుడా డోనరుడా 2016 లో విడుదలైన తెలుగు సినిమా. ఇది హిందీ సినిమా విక్కీ డోనర్ ఆధారంగా తెలుగులో చిత్రీకరించబడిన సినిమా
విక్కీ (సుమంత్‌) ఓ మధ్య తరగతి యువకుడు. క్రికెటర్‌. అమ్మ (శ్రీలక్ష్మి).. నాయనమ్మలతో సంతోషంగా గడిపేస్తుంటాడు. ఓ బ్యాంకులో పనిచేసే ఆషిమా రాయ్‌ (పల్లవి సుభాష్‌) అనే బెంగాలీ అమ్మాయిని తొలి చూపులోనే ప్రేమిస్తాడు. తానూ మెల్లమెల్లగా విక్కీ ప్రేమలో పడిపోతుంది. అయితే తాను ఇది వరకే ఒకర్ని ప్రేమించి పెళ్ళి చేసుకుని అతనితో విడాకులు తీసుకున్న విషయాన్ని విక్కీకి ముందే చెబుతుంది.
విక్కీ మాత్రం ఆషిమా దగ్గర ఓ నిజం దాస్తాడు. అదేంటంటే.. తనో స్పెర్మ్‌ డోనర్‌. సంతాన సాఫల్య కేంద్ర నిర్వాహకుడు ఆంజనేయులు (తనికెళ్ల భరణి) బలవంతం చేయడంతో తన వీర్యాన్ని దానం చేయడానికి ఒప్పుకొంటాడు. తన ఖర్చులకు.. అవసరాలకు సరిపడినంత డబ్బు వస్తుండడంతో దానికి అలవాటు పడతాడు. ఈ నిజం దాచి అషిమాని పెళ్ళి చేసుకొంటాడు. అయితే ఓ సందర్భంలో ఈ నిజం అషిమాకు తెలిసిపోతుంది. అప్పుడు ఏం జరిగింది? వీళ్లిద్దరి కథ ఏ మలుపు తిరిగింది? వీళ్ల వైవాహిక జీవితం ఏమైంది? ఈ విషయాలన్నీ మిగిలిన కథలో భాగం.
జోగులాంబ గద్వాల జిల్లా
జోగులాంబ గద్వాల జిల్లా తెలంగాణలోని 31 జిల్లాలలో ఒకటి మరియు జిల్లా పరిపాలన కేంద్రం.
ఈ జిల్లా 2016 అక్టోబరు 11న అవతరించింది. ఈ జిల్లాలో 12 మండలాలు, 1 రెవెన్యూ డివిజన్ ఉన్నాయి.ఇందులోని అన్ని మండలాలు మునుపటి మహబూబ్ నగర్ జిల్లా లోనివే..
ఇది రాష్ట్ర రాజధాని హైదరాబాదునుండి నైరుతి దిశలో 200 కిలోమీటర్ల దూరంలో పూర్వపు జిల్లా కేంద్రం మహబూబ్ నగర్కి దక్షిణాన 100 కిలోమీటర్ల దూరంలో ఉంది.
దేశంలోని అష్టాదశ శక్తి పీఠాలలో ఒకటైన ఐదవ శక్తి పీఠం జోగులాంబ అమ్మ వారి పేరిట ఈ జిల్లాకు నామకరణం చేశారు. తెలంగాణ రాష్ట్రంలో కృష్ణానది మహబూబ్ నగర్ జిల్లాలో ప్రవేశించిన పిదప, జోగులాంబ గద్వాల జిల్లాలో అడుగుపెడుతుంది. తుంగభద్ర నది ప్రవహించే ఏకైక తెలంగాణ జిల్లా జోగులాంబ గద్వాల జిల్లా మాత్రమే.
ఈ జిల్లాకు దక్షిణాన తుంగభద్ర నది, కర్నూలు జిల్లా; తూర్పున కృష్ణానది తుంగభద్ర నదుల సంగమం; ఉత్తరమున కృష్ణానది, వనపర్తి జిల్లా, పశ్చిమమున కర్ణాటక లోని రాయచూరు జిల్లా; వాయువ్య దిశలో మహబూబ్ నగర్ జిల్లా సరిహద్దులుగా ఉన్నాయి.
సురవరం ప్రతాపరెడ్డి, పాగ పుల్లారెడ్డి లాంటి స్వాతంత్ర్య సమరయోధులు, గడియారం రామకృష్ణ శర్మ లాంటి సాహితీవేత్తలు, సురవరం సుధాకర్ రెడ్డి, డి.కె.సమర సింహారెడ్డి, డి. కె. భరతసింహారెడ్డి, డి. కె. అరుణ, ఆముదాలపాడు జితేందర్ రెడ్డి, మందా జగన్నాథం లాంటి వర్తమాన రాజకీయవేత్తలకు ఈ జిల్లా పుట్టినిల్లు.
చేనేత వస్త్రాలకు పేరుగాంచిన గద్వాల, రాజోలి, కాకతీయుల సామంత రాజ్యానికి రాజధానిగా విలసిల్లిన వల్లూరు, ఒకప్పుడు మామిడిపండ్లకు పేరుగాంచిన అలంపూర్, కృష్ణా, తుంగభద్రల నడుమ 60 కిలోమీటర్ల మేర సాగిపోయే 44వ నెంబరు జాతీయ రహదారి, రెండు రాష్ట్రాలను కలుపుతూ రెండు నదులపై రెండు వంతెనలు, సికింద్రాబాదు-డోన్ రైలుమార్గం ఈ జిల్లానుంచే వెళ్ళుచున్నాయి. మునుపటి మహబూబ్ నగర్ జిల్లా లోని తొమ్మిది మండలాలు విడగొట్టి నూతనంగా ఏర్పడిన ఈ జిల్లాలో విలీనం చేసారు.వడ్డేపల్లి మండలంలోని రాజోలి, ఘట్టు మండలంలోని కాలూర్ తిమ్మనదొడ్డి, మానోపాడ్ మండలంలోని ఉండవెల్లి గ్రామాలను కొత్తమండలాలుగా ఏర్పడినవి.ఈ జిల్లాలో పత్తి, వేరుశనగ, శనగ, మిరప, వరి ముఖ్యమైన పంటలు.
ఫర్బిడెన్ సిటీ
ఫర్బిడెన్ సిటీ (Forbidden City) మింగ్ రాజవంశం నుండి క్వింగ్ రాజవంశం ముగింపు వరకు చైనీయుల సామ్రాజ్య రాజభవనముగా (చైనీస్ ఇంపీరియల్ ప్యాలెస్) ఉండేది - ఈ సంవత్సరాలు 1420 నుంచి 1912 వరకు. ఇది బీజింగ్, చైనా నడిబొడ్డున ఉన్నది, మరియు ఈ కట్టడం ప్రస్తుతం ప్యాలెస్ మ్యూజియంగా ఉన్నది. ఇది అలాగే దాదాపు 500 సంవత్సరాల పాటు చైనీస్ ప్రభుత్వం యొక్క లాంఛనప్రాయమైన మరియు రాజకీయ కేంద్రంగా చక్రవర్తుల మరియు వారి కుటుంబముల యొక్క హోమ్‌గా సేవలందించింది.
బ్రహ్మోస్-2
బ్రహ్మోస్-2 లేదా బ్రహ్మోస్ మార్క్ 2 భారత్, రష్యాలు సంయుక్తంగా అభివృద్ధి చేస్తున్న హైపర్‌సోనిక్ క్రూయిజ్ క్షిపణి. NPO మషినోస్త్రోయేనియా, భారత రక్షణ పరిశోధనాభివృద్ధి సంస్థలు సంయుక్తంగా బ్రహ్మోస్ ఏరోస్పేస్ ను స్థాపించి ఈ క్షిపణిని అభివృద్ధి చేస్తున్నాయి. బ్రహ్మోస్ క్రూయిజ్ క్షిపణుల శ్రేణిలో ఇది రెండవ క్షిపణి. 290 కి.మీ. పరిధి కలిగిన బ్రహ్మోస్-2, మ్యాక్ 7 వేగాన్ని అందుకుంటుంది. క్షిపణి తన క్రూయిజ్ దశలో  స్క్రామ్‌జెట్  ఇంజనుతో పనిచేస్తుంది. దీని కొలతలు, తయారీ ఖర్చు వంటి విషయాలు ఇంకా వెల్లడి కాలేదు. 2017 నాటికి బ్రహ్మోస్-2 పరీక్షలకు సిద్ధంగా ఉంటుందని అంచనా.
రష్యా, మిస్సైల్ టెక్నాలజీ కంట్రోల్ రెజీమ్ లో సభ్యురాలు కావడం వలన, అక్కడి నిబంధనల ప్రకారం, 300 కి.మీ. కంటే ఎక్కువ పరిధి గల క్షిపణుల తయారీకి సంబంధించిన సాంకేతికతను ఇతర దేశాలకు ఇవ్వరాదు. అందుచేత బ్రహ్మోస్-2 క్షిపణి పరిధిని 290 కి.మీ. కు పరిమితం చేసారు. దీని వేగం మాత్రం, బ్రహ్మోస్-1 కంటే రెట్టింపు ఉంటుంది. ఇది ప్రపంచంలోనే అత్యంత వేగవంతమైన క్రూయిజ్ క్షిపణి. బ్రహ్మోస్-2 కోసం రష్యా  ఒక ప్రత్యేకమైన, రహస్యమైన ఇంధన ఫార్ములాను తయారుచేస్తోంది.
వివిధ వినియోగాల కోసం వివిధ క్షిపణుల డిజైన్ల తయారీ 2011 అక్టోబరు నాటికి పూర్తయింది. 2012 లో పరీక్షలు మొదలయ్యాయి. నాలుగో తరం రష్యను నేవల్ డిస్ట్రాయర్లు (Project 21956) కూడా బ్రహ్మోస్-2 ను  వాడుతాయి.
భారత మాజీ రాష్ట్రపతి అబ్దుల్ కలామ్ స్మృతిలో బ్రహ్మోస్-2 కు "బ్రహ్మోస్-2 (కె)" అని పేరు మార్చారు.
బ్రహ్మోస్-2, రష్యా తయారు చేస్తున్న 3M22 జిర్కాన్ క్షిపణి యొక్క ఎగుమతి రూపమేనని భావిస్తున్నారు. బ్రహ్మోస్-1 కూడా రష్యావారి P-800 ఓనిక్స్ యొక్క ఎగుమతి రూపమే.
కన్నెగంటి రాధ
కన్నెగంటి రాధ సుప్రసిద్ధ రంగస్థల నటులు.
మధ్యతరగతి కుటుంబంలో జన్మించిన రాధ, చిన్నతనంలోనే తండ్రిని కోల్పోయారు. తల్లి, మేనమామల సంరక్షణలోనే పెరిగారు.
రాధ అన్నగారైన నాసరయ్యగారు జనతా ఆర్ట్ థియేటర్ స్థాపించి విశేషంగా నాటకాలు ప్రదర్శిస్తుండేవారు. తన ప్రభావం తమ్ముడైన రాధ మీద పడింది. వీరిద్దరు అనేకమంది రచయితలతో పరిచయాలు పెంచుకొని, ఎన్నో కొత్త నాటకాలు ప్రదర్శించారు. నాసరయ్య స్థాపించిన జనతా ఆర్ట్ థియేటర్ నుండి రాష్ట్రమంతటా ప్రదర్శనలిచ్చారు.
జనతా ఆర్ట్ ధియేటర్ వారి భయం నాటకానికి దర్శకత్వం వహించి, ఒక ప్రధాన పాత్ర (పి.యస్) పోషించి అనేక పరిషతుల్లో బహుమతులు అందుకున్నారు.
చీకటి తెరలు నాటికలో శంకర్ పాత్ర ధరించి గూడూరు, తిరుపతి, గెద్దనాపల్లి, రాజమండ్రి, నెల్లూరు, వేటపాలెం మొదలైన పరిషతులలో ప్రథమ బహుమతులు సంపాదించారు.
యడ్లపల్లి పరిషత్తులో రాధ ప్రదర్శించిన రైలు ప్రమాదం నాటిక మాజీ రాష్ట్రపతి, ఆనాటి మంత్రివర్యులు నీలం సంజీవరెడ్డి కోరికపై మళ్లీ ప్రదర్శించి ప్రశంసలు పొందారు. ఆ పరిషత్తులో ఉత్తమ ప్రదర్శన, రంగాలంకరణ, విలన్ పాత్రకు మరియు మరికొన్ని బహుమతులు ఈ నాటిక సంపాదించింది.
రాధ గుంటూరు, చిలకలూరిపేట, గుంతకల్లు మొదలగు ప్రదేశాలకు వెళ్లి, ఆ సమాజాలవారు ప్రదర్శించే భయం నాటకానికి దర్శకత్వం వహించి, దిగ్విజయంగా ప్రదర్శించి అనేక ప్రశంసలు పొందారు.
ఒకసారి వీరు టి.బి. వ్యాధికి గురై వైద్యంకొరకు మంగళగిరి శానిటోరియంలో చేరారు. ఆక్కడ జరుగుతున్న అవినీతికి స్పందించి, రోగులందరిచే హాస్పటల్ ఆహారం తీసుకోకుండా నిరాకరింపచేసారు. నిరసన జరిగినన్ని రోజులు రోగులందరికి రాధ ఇంటినుండి ఆహారం తెప్పించారు. సమస్య పెద్ద ఆధికారుల దృష్టికి వెళ్లి వారు స్పందించి సమస్యను రోగులకు అనుకూలంగా పరిష్కరించారు. హాస్పటల్ వార్షికోత్సవంలో రాధ నాటిక ప్రదర్శన ఏర్పాటుచేసి, వారిని ఘనంగా సత్కరించారు.
తెలుగు నాటకరంగానికి విశిష్ట సేవలు అందించిన రాధ చిన్నవయసులోనే మరణించారు.
పద్మశ్రీ పురస్కార గ్రహీతలు (2010-2019)
పద్మశ్రీ పురస్కారం, భారతదేశంలో నాలుగవ అత్యున్నత పౌర పురస్కారం - 2010 - 2019 సంవత్సరాల మధ్య విజేతలు:
విజయ్ దేవరకొండ
విజయ్ దేవరకొండ (జననం 9 మే 1989), తెలుగు సినిమా నటుడు. నాటకాల్లో బాగా రాణించిన విజయ్, నువ్విలా సినిమాలో చిన్న పాత్రతో తెరంగేట్రం చేశారు.2012 లో వచ్చిన లైఫ్ ఈజ్ బ్యూటిఫుల్ సినిమా లో కూడా చిన్న పాత్ర పోషించాడు. 2015లో విడుదలైన ఎవడే సుబ్రహ్మణ్యం సినిమాలోని రిషి పాత్రతో ప్రసిద్ధి చెందారు ఆయన. 2016లో వచ్చిన పెళ్ళి చూపులు సినిమాలో హీరో పాత్రలోని ఆయన నటనకు విమర్శకుల, ప్రేక్షకుల ప్రశంసలు కూడా అందుకున్నారు విజయ్. ఈ సినిమా ఆయన కెరీర్ లోనే అతి పెద్ద హిట్ గా నిలిచింది.2017 మొదట్లో ద్వారక అనే సినిమా తో మన ముందుకు వచ్చాడు ఆ సినిమా ఆశించిన అంత విజయాన్ని అందుకోలేదు.ఆ తర్వాత అదే సంవత్సరం అర్జున్ రెడ్డి తో మన ముందుకు వచ్చి తన నట విశ్వరూపం తో బాక్స్ ఆఫీసు రికార్డ్ సృష్టించాడు.ఆ సినిమా తో పెద్ద స్టార్ గా మారిపోయాడు.2018 మొదట్లో వచ్చిన ఏ మంత్రం వేశావో తో మన ముందుకు వచ్చి ఆ సినిమా తో నిరాశ పరిచాడు.మళ్ళీ అదే సంవత్సరం లో వచ్చిన గీత గోవిందం తో మరొక బిగ్గెస్ట్ హిట్ అందుకున్నాడు.మళ్ళీ వెంటనే 2018 లో నోటా తో మరొక పరాజయాన్ని చూసాడు.ఆ తర్వాత నవంబర్ 17-2018న టాక్సీ వాలా తో మరొక్క చక్కని విజయాన్ని అందుకున్నారు. తెలుగు రాష్ట్రాల్లో ఇప్పుడు విజయ్ దేవరకొండ ఒక సెన్సేషన్.యూత్ లో మంచి ఫాలోయింగ్ ఏర్పరచుకున్నాడు.
విజయ్ మే 9, 1989 న హైదరాబాద్ లో పుట్టారు. ఆయన తల్లిదండ్రులు దేవరకొండ గోవర్ధనరావు, మాధవిలు తెలంగాణాలోని నాగర్ కర్నూలు జిల్లా, అచ్చంపేట గ్రామానికి చెందినవారు. తండ్రికి సినిమాలపై ఉన్న మక్కువతో విజయ్ పుట్టక మునుపే హైదరాబాదుకు వచ్చారు. సినిమాల్లో నటుడు అవ్వాలనుకున్నాడు కానీ అది సాధ్యం కాకపోవడంతో దర్శకత్వ శాఖలో ప్రవేశించాడు. దూరదర్శన్ మొదలుకొని పలు టీవీ చానళ్ళలో ఆయన దర్శకత్వం వహించిన సీరియళ్ళు ప్రదర్శింప బడ్డాయి. విజయ్, ఆయన తమ్ముడు ఆంధ్రప్రదేశ్ లోని అనంతపురం జిల్లాలో ఉన్న పుట్టపర్తి శ్రీ సత్యసాయి ఉన్నత పాఠశాలలో చదువుకున్నారు. ఈ పాఠశాలలోనే ఎక్కువ సంవత్సరాలు చదువుకున్నారు.
టీవీలు, ఫోన్లకు దూరంగా ప్రశాంతమైన వాతావరణంలో ఆ పాఠశాల ఉండేదనీ, అక్కడే తాను కథా రచన, నటనపై ఆసక్తి పెంచుకున్నానని వివరించారు విజయ్. ఈ రోజు తన ప్రవర్తన, వ్యక్తిత్వం మొత్తం ఆ పాఠశాలలో పెంపొందించుకున్నవే అని ఆయన ఒక ఇంటర్వ్యూలో వెల్లడించారు. స్కూలు చదువు పూర్తయ్యాకా, హైదరాబాద్ లో లిటిల్ ఫ్లవర్ జూనియర్ కళాశలలో ఇంటర్, బదృకా కాలేజ్ ఆఫ్ కామర్స్ లో డిగ్రీ పూర్తి చేశారు. .
విజయ్ తమ్ముడు ఆనంద్ అమెరికాలోని డెలాయిట్ లో పని చేస్తున్నారు. తల్లి మాధవి వ్యక్తిత్వ వికాస నిపుణురాలు. ఆమె హైదరాబాదులో శిక్షణ తరగతులు నిర్వహిస్తుంటారు. విజయ్ తండ్రి టివి సీరియల్స్ కు దర్శకత్వం వహిస్తుంటారు. నిజానికి ఆయనకు తన తండ్రే స్ఫూర్తి. సినిమాల్లో నటించేందుకు మహబూబ్ నగర్ లోని అచ్చంపేట నుంచి హైదరాబాద్ వచ్చారు విజయ్ తండ్రి.
విజయ్ అన్ని రకాల క్రీడలు, ఆటలు ఆడేందుకు ఇష్టపడతారు.
సూత్రధార్ అనే నాటక సమాజంలో 3 నెలల వర్క్ షాప్ లో పాల్గొన్న విజయ్, హైదరబాద్ థియేటర్ సర్క్యూట్ లో ఎన్నో నాటకాలు చేశారు. ఎన్నో నాటకాల్లో నటించిన తరువాత సినిమాల్లో ప్రయత్నించారు విజయ్.
రవిబాబు దర్శకత్వంలో వచ్చిన నువ్విలా చిత్రం, శేఖర్ కమ్ముల తీసిన లైఫ్ ఈజ్ బ్యూటిఫుల్ లో చిన్న పాత్రల్లో కనిపించారు విజయ్. ఆ సమయంలోనే సహాయ దర్శకుడు నాగ్ అశ్విన్ పరిచయమయ్యారు. 2015లో నాగ్ అశ్విన్ దర్శకత్వంలో ఎవడే సుబ్రహ్మణ్యం సినిమాలో నానితో కలసి నటించారు ఆయన. ఈ సినిమాలో విజయ్ నటన చూసిన నిర్మాతలు ప్రియాంకా దత్, స్వప్నా దత్ లు తమ సంస్థలో రెండు చిత్రాలు చేసేందుకు విజయ్ తో అగ్రిమెంట్ చేసుకున్నారు.
2016లో తరుణ్ భాస్కర్ దర్శకత్వంలో రీతు వర్మ సరసన పెళ్ళి  చూపులు సినిమాలో  నటించారు విజయ్. ఈ సినమా ఆయన కెరీర్  లోనే అతి పెద్ద విజయం సాధించిన సినిమాగా నిలిచింది.
గట్టుపల్లె (గోపవరం)
గట్టుపల్లె (గోపవరం), కడప జిల్లా, గోపవరం మండలానికి చెందిన గ్రామము.
శ్రీ అరవ గోపాలకృష్ణ, 2012 బ్యాచ్ ఐ.ఏ.ఎస్.అధికారి.
పిల్ల రాక్షసి
పిల్ల రాక్షసి 2016 లో విడుదలైన తెలుగు అనువాద చిత్రము.
నాలుగో త‌ర‌గ‌తి చ‌దివే అన‌న్య‌(సారా అర్జున్‌)కు త‌న తండ్రి అంటే చాలా ఇష్టం. త‌న తండ్రి చెప్పాడ‌నే కార‌ణంగా లాంగ్ జంప్‌లో గోల్డ్ మెడ‌ల్ సాధించాలనుకుంటుంది. అందుకోసం స్కూల్‌లో జ‌రిగే ఇంట‌ర్ స్పోర్ట్స్‌లో పాల్గొనాల‌నుకుంటుంది. పీటీ మాస్ట‌ర్ డేవిడ్‌(జాన్ కైప్పాల్లి) కావాల‌నే అనన్య‌ను ఫౌల్ చేసింద‌ని చెప్పేస్తాడు. దాంతో అన‌న్య‌కు డేవిడ్ అంటే కోపం వ‌స్తుంది. ఎలాగైనా డేవిడ్‌ను కిరాయి రౌడీల‌తో కొట్టించాల‌నుకుని త‌న స్నేహితుడిని హెల్ప్ అడుగుతుంది. అత‌ని స‌ల‌హా వ‌ల్ల గొంగ‌లిపురుగు గిరీష్(స‌న్ని వాయ్‌నే), అంబ్రోస్‌(అజు వ‌ర్గీస్‌)ను క‌లుస్తుంది. డేవిడ్‌ను కొట్ట‌మ‌ని చెప్పి, త‌న తండ్రి ప్రేమ‌గా ఇచ్చిన ఐఫోన్‌ను ఇచ్చేస్తుంది. అప్పుడేం జ‌రుగుతుంది? డేవిడ్‌ను గిరీష్‌, అంబ్రోస్‌లు కొట్టారా? అస‌లు అనన్య‌కు డేవిడ్ కొట్టేంత అవ‌స‌ర‌మెమోచ్చింది? అనే విష‌యాలు మిగిలిన కథలో భాగం.
ఎల్7
ఎల్7 2016 లో విడుదలైన తెలుగు చిత్రం.
అరుణ్‌(ఆదిత్‌), ప్రియా(పూజ ఝ‌వేరి)లు కొత్త‌గా పెళ్లైన జంట‌. వైజాగ్ నుండి హైద‌రాబాద్ చేరుకున్న వీరు అద్దె ఇంటి కోసం వెతుకుతుంటే మియాపూర్ ద‌గ్గ‌ర ఓ ఇల్లు దొరుకుతుంది. ఇంట్లోకి వ‌చ్చిన‌ప్ప‌టి నుండి ప్రియా ప‌రిస్థితిలో ఏదో మార్పు క‌న‌ప‌డుతుంటుంది. అరుణ్‌కు ఇంట్లో ఎవ‌రో ఉన్న‌ట్లు అనుమానం వ‌స్తుంది. ఓ యంత్రం స‌హాయంతో ఇంట్లో నెగ‌టివ్ ప‌వ‌ర్ ఉంద‌ని తెలుసుకున్న అరుణ్‌కు, త‌న భార్య‌లో దెయ్యం ఉంద‌ని నిజం తెలుస్తుంది. ఊళ్లో ఆత్మ‌ల గురించి, వాటి ద్వారా వ‌చ్చే స‌మ‌స్య‌ల‌ను తొల‌గించ‌డానికి సోమ‌నాథ్ అనే స్వామిజీ వ‌చ్చాడ‌ని తెలుసుకున్న అరుణ్, ఆ స్వామిజీని క‌లుస్తాడు. స్వామిజీ అరుణ్‌కి ప్రియా ఎందుక‌లా ప్ర‌వ‌ర్తిస్తుంద‌నే దానిపై, అస‌లేం జ‌రిగిందో చెబుతాడు. అస‌లు అరుణ్‌తో స్వామిజీ ఏం చెప్పాడు? ప‌్రియా శ‌రీరంలోకి దెయ్యం ఎందుకు ప్ర‌వేశించింది? చివ‌ర‌కు అరుణ్ త‌న భార్య‌ను కాపాడుకున్నాడా? అనే విష‌యాలు మిగిలిన కథ.
కాష్మోరా (2016 సినిమా)
కాష్మోరా 2016లో విడుదలైన తెలుగు అనువాద చిత్రము.
సినిమా ఆగ్నేయాసియాలోని దైవ‌కుమారి ఆల‌యంలో ప్రారంభం అవుతుంది. దైవ‌కుమారి ఆల‌యంలో కీల‌కమైన తాళ‌ప‌త్ర గ్రంథాల‌ను ఓ ప‌క్షి రూపంలో రాజ్‌నాయ‌క్ ఆత్మ‌(కార్తీ)దొంగ‌లించి మంత్రాల చెరువు ద‌గ్గ‌ర‌లోని దెయ్యాల‌కోట‌కు తెప్పించుకుంటాడు. ఏడు శ‌తాబ్దాలుగా ఆత్మ రూపంలో కోట‌లోనే ఉన్న రాజ్‌నాయ‌క్‌కు మ‌ళ్లీ జ‌న్మించాలంటే కాష్మోరా(కార్తీ) స‌హాయం అవ‌సరం అని తాళ‌ప‌త్ర గ్రంథాల స‌హాయంతో తెలుసుకుంటాడు. కాష్మోరా అత‌ని కుటుంబం దెయ్యాలు, ఆత్మ‌ల‌తో మాట్లాడుతామ‌ని మాయ మాట‌లు చెప్పి జ‌నాల‌ను మోసం చేస్తుంటారు. కాష్మోరా చేసే మోసాలు తెలియ‌ని ప్ర‌జ‌లు అత‌న్ని బాగా న‌మ్ముతుంటారు.
ఓ సంద‌ర్భంలో రాజకీయ‌ నాయ‌కుడు ధ‌న‌కోటి ఓ హత్య‌కేసులో ఇరుక్కుంటాడు. ఆ కేసు నుండి త‌ప్పించుకోవ‌డానికి ఎన్నో పూజ‌లు చేసినా ఫ‌లితం ఉండ‌దు. అప్పుడు కాష్మోరా స‌హాయం కోరుతాడు ధ‌న‌కోటి, కోర్టు హ‌త్య కేసు కోట్టేయ‌డంతో కాష్మోరా మ‌హిమ గ‌ల వ్య‌క్తి అని న‌మ్ముతాడు. ఇన్‌క‌మ్ ట్యాక్స్ రైడ్‌కు భ‌య‌ప‌డి త‌న వ‌ద్ద ఉన్న డ‌బ్బు, న‌గ‌లు, ప‌త్రాలన్నింటినీ కొన్ని బ్యాగుల్లో పెట్టి కాష్మోరా ద‌గ్గ‌ర దాస్తాడు. కాష్మోరా ఆ డ‌బ్బుతో పారిపోతూ ఓ పెద్ద బంగ‌ళాకు చేరుకుంటాడు. ఆ బంగ‌ళా ఎవ‌రిది? రాజ్‌నాయ‌క్ ఎవ‌రు? రాణీ ర‌త్న‌మ‌హాదేవికి, రాజ్‌నాయ‌క్‌కు ఉన్న సంబంధం ఏమిటి? చివ‌ర‌కు కాష్మోరా ఎదుర్కొన ప‌రిస్థితులేంటి? అనేది మిగిలిన కథ.
గులకరాయి
గులకరాళ్లు (Gravel - గ్రావెల్) అనగా ధాన్యపరిమాణపురాతికణికల నుంచి పెద్దగుండ్రాయి పరిమాణంలో పోగై ఉన్న దృఢీభవనంకాని రాతి తునకలు. గ్రావెల్ అనేది గ్రాన్యులర్ గ్రావెల్ (2 నుంచి 4 మి.మి లేదా 0.079 నుంచి 0.157 అంగుళాలు) మరియు పెబుల్ గ్రావెల్ (4 నుంచి 64 మిమి లేదా 0.2 నుంచి 2.5 అంగుళాలు) లోకి ఉడెన్-వెంట్వర్త్ స్కేల్ ద్వారా వర్గీకరించబడింది.
వేమూరి రామయ్య
వేమూరి రామయ్య సుప్రసిద్ధ రంగస్థల నటుడు.
ప్రఖ్యాత రంగస్థల నటులు వేమూరి గగ్గయ్య పుత్రులైన రామయ్య గుంటూరు హిందూ కాలేజీలో చదివారు.
ఎన్ని పాత్రలు ధరించినా 'మహారధికర్ణ', 'యముడు' పాత్రలు రామయ్యకి విశేషమైన పేరు ప్రతిష్టలు తెచ్చాయి. గుంటూరు లో జరిగిన 'ఆంధ్రప్రదేశ్ ఇన్కస్ మహాసభలలో, రామయ్య నటించిన యమధర్మరాజు పాత్రను సోవియట్ రష్యావారు ఫిల్మ్ తీసి, వారిదేశానికి తీసుకెళ్ళారు. వీరు చేసిన సైరంద్రి, బాణాసుర, రాయబారం, సతీసులోచన, భూకైలాస్ వంటి నాటకాలు రేడియోలోను, తారాశశాంకం, మహారధికర్ణ మొదలైనవి టి.వి. లోను ప్రసారమైనాయి. 1950లో'లక్ష్మీగణపతి నాట్యమండలి'ని అనేక ప్రదర్శనలు ఇచ్చారు.1975లో రేపల్లె లో యమధర్మరాజు పాత్రకు, మద్రాసు లో కృష్ణ పాత్రకు, తెనాలి లో జలంధర పాత్రకు (నన్నపనేని వెంకట్రావు), ప్రొద్దుటూరు లో గయోపాఖ్యానం లో అర్జునుని పాత్రకు, హైదరాబాదు రవీంద్రభారతి లో 1968లో కర్ణ పాత్రకు (మంత్రివర్యులు శీలం సిద్దారెడ్డి), శివాజీ పాత్రకు (స్థానం నరసింహారావు), తాడేపల్లిగూడెం లో పసల సూర్యచంద్రరావు లు ఘన సన్మానాలు చేశారు. ఇంకా శ్రీకాకుళం, ఏలూరు, విజయవాడ, బొంబాయి, మద్రాసు, హైదరాబాద్ మొదలైన పట్టణాలలో సన్మానాలు జరిగినాయి.
'నటశేఖరుడు', 'నటరత్న', 'నటకిశోరం', 'నాటక కళాప్రపూర్ణ' (ఆంధ్రప్రదేశ్ సాంస్కృతిక శాఖ, నాటక అకాడమీ) అనే బిరుదులు పొందారు.
సినిమారంగానికి వెళ్లి కృష్ణ కుచేల, నర్తనశాల, వీరాభిమన్యు, శ్రీకృష్ణావతారం, సతీ అరుంధతి, గోవుల గోపన్న వంటి సినిమాలలో నటించారు.
ముక్కువారిపల్లి
ముక్కువారిపల్లి ప్రకాశం జిల్లా, హనుమంతునిపాడు మండలానికి చెందిన గ్రామము
బిరుదుల నరవ
బిరుదుల నరవ ప్రకాశం జిల్లా, మార్కాపురం మండలానికి చెందిన గ్రామము
శ్రీ కుందూరు వెంకట రెడ్డి, ఆదర్శ రైతు. [1]
[1] ఈనాడు ఆదివారం అనుబంధం; 2016,నవంబరు-6; 19వపేజీ.
బిష్ణు శ్రేష్ఠ
బిష్ణు శ్రేష్ఠ (జననం 1975 ), భారత సైన్యంలో పనిచేసి రిటైరైన నేపాలీ గూర్ఖా సైనికుడు. ఒక రైలు సంఘటనలో బందిపోట్ల నుంచీ ఒక అమ్మాయిని ప్రాణాలు ఒడ్డి కాపాడినందుకు సేనా మెడల్, ఉత్తమ్ జీవన్ రక్ష పదక్ మెడల్ కూడా అందుకున్నారు.
నేపాల్ లోని పర్బత్ జిల్లాలో బచ్చా దెయ్రలీ ఖొలాలో జన్మించారు బిష్ణు. ఈ ప్రాంతంలో ఎక్కువగా గూర్ఖాలు ఉంటారు. ఇక్కడి ప్రజల్లో 80శాతం మంది గురుంగ్ ప్రజలు. వీరు బ్రిటీష్, భారత సైన్యాల రెజిమెంట్లలో పనిచేస్తుంటారు. భారత గూర్ఖా రెజిమెంట్ లో ఉద్యోగం వచ్చిన తరువాత బిష్ణు కుటుంబం పోఖరా ప్రాంతానికి తరలి  వెళ్ళిపోయారు.
సెప్టెంబర్ 2010లో, బిష్ణు గోరఖ్ పూర్ నుంచీ నేపాల్ కు మయూరా ఎక్స్ ప్రెస్ లో వెళ్తుండగా పశ్చిమ బెంగాల్ లోని చిత్తరంజన్ ప్రాంతం  వద్ద సాయుధులైన దొంగల ఒకటి ముఠా రైలు ఎక్కింది. ప్రయాణికులను దోపిడి చేయడం మొదలుపెట్టారు దొంగలు.
నిద్రపోతున్న బిష్ణును దొంగలు లేపి, తన వద్ద ఉన్న విలువైన వస్తువులు ఇమ్మన్నారు. ఆయన ఇచ్చేందుకు సిద్ధమవుతుండగా, ఆ దొంగలు బిష్ణు పక్కనే ఉన్న 18 ఏళ్ళ యువతిని మానభంగం చేసేందుకు ప్రయత్నించారు. తనను కాపాడమని ఆమె బిష్ణును కోరింది. ఈ లోపు అప్రమత్తుడైన బిష్ణు తన వద్ద ఉన్న నేపాలీ కుక్రీ కత్తిని తీసి దొంగలను గాయపరచడం మొదలుపెట్టారు.
ఎ శివతాను పిళ్ళై
ఎ శివతాను పిళ్ళై భారతీయ శాస్త్రవేత్త. ఆయన ఇస్రోలో గౌరవ ఆచార్యుడుగా పనిచేస్తున్నాడు. ఢిల్లీ ఐఐటీలో మెకానికల్ ఇంజనీరింగు విభాగంలో గౌరవ ఆచార్యుడుగా పనిచేస్తున్నాడు. భారతీయ శాస్త్ర విజ్ఞాన సంస్థలో విజిటింగ్ ప్రొఫెసరు.
ఆయన ప్రాజెక్ట్ మేనేజిమెంటు ఎసోసియేట్స్ కు అధ్యక్షుడు, కురుక్షేత్ర నేషనల్ ఇన్‌స్టిట్యూట్ ఆఫ్ టెక్నాలజీ గవర్నర్ల బోర్డు ఛైర్మన్.
1996 నుండి 2014 వరకు DRDO లో పరిశోధన, అభివృద్ధి ఛీఫ్ కంట్రోలరుగా పనిచేసాడు. 1999 నుండి 2014 వరకు విశిష్ట శాస్త్రవేత్త (డిస్టింగ్విష్‌డ్ సైంటిస్ట్) స్థాయిని నిర్వహించారు. బ్రహ్మోస్ ఏరోస్పేస్‌కు వ్యవస్థాపకుడు, ముఖ్య కార్యనిర్వహణాధికారి, మేనేజింగ్ డైరెక్టరుగా పదవులు నిర్వహించారు.
గతంలో ఇంటర్నేషనల్ ప్రాజెక్ట్ మేనేజిమెంట్ ఎసోసియేషనుకు ఉపాధ్యక్షుడుగా కూడా పనిచేసాడు. భారత రష్యా ప్రభుత్వాల సైనిక-సాంకేతిక సహకార కమిషనుకు స్పెషల్ సెక్రెటరీగా కూడా పనిచేసాడు.
అపతుకథ శివతాను పిళ్ళై అప్పటి ట్రావన్కూరు సంస్థానంలోని నాగర్‌కోయిల్‌లో 1947 జూలై 15 న జన్మించాడు. పాఠశాల విద్య డి.వి.డి హయ్యర్ సెకండరీ పాఠశాలలో చదివి, 1969 లో యూనివర్సిటీ ఆఫ్ మద్రాసు నుండి ఎలక్ట్రికల్ ఇంజనీరింగులో డిగ్రీ పొందాడు. 1991 లో హార్వర్డ్ బిజినెస్ స్కూలు నుండి అడ్వాన్స్‌డ్ మేనేజిమెంట్ ప్రోగ్రామ్ చేసాడు. 1996 లో యూనివర్సిటీ ఆఫ్ పూణె నుండి టెక్నాలజీ మేనేజిమెంట్‌లో ప్.హెచ్.డి, తుముకూరు యూనివర్సిటీ నుండి డి.ఎస్.సి పొందాడు.
ఇస్రో, DRDO ల్లో పిళ్ళై నాలుగు దశాబ్దాలు పనిచేసాడు. విక్రమ్ సారాభాయ్, సతీష్ ధావన్, ఎ.పి.జె. అబ్దుల్ కలామ్ లతో కలిసి పనిచేసాడు.
1986 లో DRDO లో చేరాడు. అబ్దుల్ కలామ్ కింద సమీకృత గైడెడ్ క్షిపణి అభివృద్ధి కార్యక్రమంలో ప్రోగ్రామ్ డైరెక్టరుగా చేసాడు. ఎస్సెల్వి 3 అభివృద్ధి లోను, పి.ఎస్.ఎల్.వి రూపొందడంలోనూ పాత్ర పోషించాడు.
కేంద్ర ప్రభుత్వ కేబినెట్ యొక్క అపాయింట్‌మెంట్స్ కమిటీ 2007 ఆగస్టులో అతని రిటైర్‌మెంటును మూడోసారి పొడిగించింది. భారత రష్యాల సంయుక్త ప్రాజెక్టైన బ్రహ్మోస్ క్రూయిజ్ క్షిపణికి పిళ్ళైను పితగా భావిస్తారు 2007 లో పిళ్ళై ముఖ్య కార్య నిర్వహణాధికారిగా ఉండగా, బ్రహ్మోస్ ఏరోస్పేస్ కంపెనీ కేరళ హైటెక్ ఇండస్ట్రీస్‌ను కొనుగోలు చేసింది. దాన్ని బ్రహ్మోస్ ఏరోస్పేస్ ట్రివేండ్రమ్ లిమిటెడ్‌గా మార్చి, బ్రహ్మోస్ ఏరోస్పేస్ ప్రైవేట్ లిమిటెడ్ యొక్క రెండవ క్షిపణి తయారీ కేంద్రంగా మార్చారు.
శివతాను పిళ్ళై అనేక పుస్తకాలు రాసాడు, అనేక పరిశోధనా పత్రాలు, జర్నళ్ళలో కూడా రాసాడు.
అనుజ్ నయ్యర్
కెప్టెన్ అనుజ్ నయ్యర్, వనస్థలిపురం (ఆగష్టు 28, 1975 - 1999 జూలై 7) 17 జాట్ యొక్క భారతీయ ఆర్మీ అధికారి మరణానంతరం మహావీర్ చక్ర, భారతదేశం యొక్క రెండవ అత్యధిక శౌర్య అవార్డును కార్గిల్ యుద్ధంలో కార్యకలాపాల్లో పోరాటంలో శ్రేష్టమైన పరాక్రమానికి పొందాడు ఎవరు 1999.Captain అనుజ్ నయ్యర్, భారత సైన్యం యొక్క 17 జాట్ రెజిమెంట్ యొక్క, పిమ్పుల్ II అనేకీ పర్వతంపై 1999 నయ్యర్ కార్గిల్ యుద్ధంలో పాకిస్తాన్ చొరబడ్డ స్వాధీనంలో ఆ పట్టుకుని తన గుంపు వెళ్లాడు అతని సమూహాన్ని లేకుండా యోధులు వంటి మీద పోరాడారు ఏ ఏరోనాటికల్ నేపథ్య. ఒక రాకెట్ పేలుడు ప్రత్యేకంగా తనని, ఇంకా అతను వ్యూహాత్మక పర్వత శిఖరం ఇప్పించేందుకు తన చివరి శ్వాస వరకు కొనసాగించారు.
విక్రం బాత్రా
కెప్టెన్ విక్రం బాత్రా (పరమవీరచక్ర) (9 సెప్టెంబరు 1974 – 7 జూలై 1999) భారతీయ సైనికాధికారి. ఆయనకు మరణానంతరం భారత అత్యున్నత పురస్కారం పరమవీరచక్ర లభించింది. ఆయన 1999లో భారతదేశం మరియు పాకిస్థాన్ దేశాల మధ్య కాశ్మీర్ లోని కార్గిల్ లోజరిగిన యుద్ధంలో దేశానికి చేసిన సేవలకు గానూ ఈ పురస్కారం లభించింది. ఆయన భారతదేశ చరిత్రలో క్లిష్టమైన పర్వతాలపై జరిపిన యుద్ధానికి నాయకత్వం వహించాడు. ఆయన కొన్నిసార్లు "షేర్ షా" గా పిలువబడేవాడు.
విక్రం బాత్రా హిమాచల్ ప్రదేశ్ లోని పాలంపూర్ కు సమీపంలోని గుగ్గర్ గ్రామంలో సెప్టెంబర్ 9 1914 న జన్మించాడు. ఆయన ప్రాథమిక విద్యను ఉపాధ్యాయురాలైన తన తల్లి వద్ద అభ్యసించాడు. మాధ్యమిక విద్యను పాలంపూర్ లోని డి.ఎ.వి పబ్లిక్ స్కూలులోనూ, ఉన్నత విద్యను పాలంపూర్ లోని సెంట్రల్ స్కూల్ లోనూ అభ్యసించాడు. తరువాత ఆయన పాలంపూర్ లోని సెంట్రల్ స్కూలులో 1992లో 10+2 విద్యను అభ్యసించాడు. తరువాత ఆయన డి.ఎ.వి కళాశాల, చండీఘర్ లో బి.ఎస్సీ చదివారు. అక్కడ ఆయన రెండు జోన్లలో ఉత్తమ ఎన్.సి.సి. కాడెడ్ గా గుర్తింపబడ్డాడు.
తరువాత ఆయన భారత సైనిక దళం , డెహ్రాడూన్ లో 1996లో చేరాడు. ఆయన జెస్సోర్ కంపెనీ ఆఫ్ మానేక్షా బెటాలియన్ లో చేరాడు. జమ్మూ కాశ్మీర్ లోని సోపోర్ నందుగల 13 జమ్మూ కాశ్మీర్ రైఫిస్ యొక్క భారత దళానికి లప్ట్ నెంట్ గా పనిచేసాడు. ఆయన కెప్టెన్ గా పదోన్నతి పొందాడు.
సతీష్ ధావన్
సతీష్ ధావన్ (1920 సెప్టెంబరు 25 – 2002 జనవరి 3) భారతీయ ఏరోస్పేస్ ఇంజనీరు. ఆయన్ను భారత ఎక్స్పెరిమెంటల్ ఫ్లూయిడ్ డైనమిక్స్ కు పితామహుడిగా పరిగణిస్తారు. శ్రీనగర్లో  జన్మించిన ధావన్,  భారత్‌ లోను,  అమెరికా లోనూ తన  విద్యాభ్యాసాన్ని  పూర్తి చేసాడు.  టర్బులెన్స్, బౌండరీ  లేయర్స్ రంగాల్లో ఆయన్ను అత్యున్నత స్థాయి పరిశోధకుల్లో ఒకరిగా  పరిగణిస్తారు. ఈ రంగాల్లో  ఆయన  శక్తి సామర్థ్యాలు  భారత  స్వదేశీ  అంతరిక్ష  కార్యక్రమ అభివృద్ధికి  దోహదపడింది. 1972 లో  ఎమ్.జి.కె. మీనన్ తరువాత,  ఇస్రో ఛైర్మన్‌గా బాధ్యతలు స్వీకరించాడు.
ప్రస్తుతం పాకిస్తాన్‌లో ఉన్న లాహోరు లోని యూనివర్సిటీ ఆఫ్ పంజాబ్ నుండి బాచిలర్ ఆఫ్ సైన్స్ డిగ్రీ, మెకానికల్ ఇంజనీరింగ్ డిగ్రీ, ఇంగ్లీషు సాహిత్యంలో ఎమ్.ఏ డిగ్రీ పొందాడు. 1947 లో మిన్నియాపోలిస్ లోని యూనివర్సిటీ ఆఫ్ మిన్నెసోటా నుండి ఏరోస్పేస్ ఇంజనీరింగులో ఎమ్.ఎస్., కాలిఫోర్నియా ఇన్‌స్టిట్యూట్ ఆఫ్ టెక్నాలజీ నుండి ఏరోనాటికల్ ఇంజనీరింగులో డిగ్రీ, ఆ తరువాత 1951 లో డా. హాన్స్ డబ్ల్యు లేప్‌మ్యాన్ మార్గదర్శకుడిగా గణితం, ఏరోస్పేస్ ఇంజనీరింగుల్లో డబల్ పి.హెచ్.డి పొందాడు.
డా. ధావన్ స్పేస్ కమిషను ఛైర్మనుగా, ఇస్రో ఛైర్మనుగా భారత ప్రభుత్వ అంతరిక్ష శాఖలో సెక్రెటరీగా బాధ్యతలు స్వీకరించాడు.  బాధ్యతలు  తీసుకోగానే  అణుశక్తి  కమిషనులో  ఉన్న బ్రహ్మ ప్రకాష్‌ను  తిరువనంతపురంలో  ఉన్న విక్రం సారాభాయ్  అంతరిక్ష  కేంద్రానికి  ఛైర్మనుగా  నియమించాడు. ఇస్రో శీఘ్రగతిన ఎదగడానికి ఈ చర్య ఎంతో తోడ్పడింది. ఆ తరువాత భారత తొలి ఉపగ్రహ  వాహక  నౌక  ఎస్‌ఎల్‌వి  అభివృద్ధి  కార్యక్రమానికి  అబ్దుల్  కలాంను నాయకుడిగా నియమించాడు.
1975 లో ఎ.పి.జె. అబ్దుల్ కలామ్ నాయకత్వంలో ఎస్‌ఎల్‌వి అభివృద్ధి జరుగుతోంది. దాని మొదటి ప్రయోగం విఫలమైంది. వైఫల్యానికి బాధ్యత వహిస్తూ ఆనాటి పత్రికా సమావేశంలో పాల్గొని వైఫల్యాన్ని స్వీకరించాడు. రెండవ ప్రయోగం విజయవంతమైనపుడు ఆనాటి పత్రికా సమావేశాన్ని అబ్దుల్ కలాం చేత చేయించాడు.
1951 లో ధావన్ భారత్ శాస్త్ర విజ్ఞాన సంస్థలో ఉపాధ్యాయుడిగా చేరాడు. 1962 దాని డైరెక్టరుగా నియమితుడయ్యాడు. తాను ఇస్రో ఛైర్మనుగా ఉన్నప్పటికీ, బౌండరీ లేయర్ పరిశోధనలో తన శక్తియుక్తులు నియోగించాడు.  ఆయన చేసిన పరిశోధనలను హెర్మన్ ష్లిక్టింగ్, తాను రాసిన బౌండరీ లేయర్ థియరీ పుస్తకంలో వివరించాడు. ధావన్ ఐఐఎస్‌సి లో భారతదేశపు మొట్టమొదటి సూపర్‌సోనిక్ విండ్ టన్నెల్‌ను నిర్మించాడు.
ధావన్ గ్రామీణ విద్యలోను, రిమోట్ సెన్సింగు, ఉపగ్రహ సమాచారాల లోను పరిశోధనలు చేసాడు. వాటి ఫలితంగానే ఇన్‌శాట్, ఐఆర్‌ఎస్, పిఎస్‌ఎల్‌విలు రూపొందాయి.
2002 లో ధావన్ మరణించాక, నెల్లూరు జిల్లా శ్రీహరికోట లోని అంతరిక్ష ప్రయోగ కేంద్రానికి ఆయన పేరుతో సతీష్ ధావన్ అంతరిక్ష కేంద్రంగా పేరు పెట్టారు. లూఢియానా లోని ప్రభుత్వ కళాశాలను ఆయన పేరిట మార్చారు.ఆయన కుమార్తె జ్యోత్స్న ధావన్ పేరొందిన మోలిక్యులర్ బయాలజిస్ట్
ఐఓఎస్
ఐఓఎస్ అనగా (ఐఫోన్ ఆపరేటింగ్ సిస్టం) ఇది ఒక కంప్యూటర్ మరియు ఫోన్కు సంబంధించిన ఆపరేటింగ్ సిస్టం, ఐఫోన్ వ్యవస్థాపకుడు అయినా (స్టీవ్ జాబ్స్) ఈ ఐఓఎస్ ఆపరేటింగ్ సిస్టం సృష్టించాడు. గూగుల్ వారు (ఆండ్రాయిడ్) వాళ్ళు తయారు చేసిన ఈ ఆపరేటింగ్ బయట కంపెనీస్కి అమేసుకుంటారు. కానీ ఐఓఎస్ (ఐఫోన్ ఆపరేటింగ్ సిస్టం) అలా కాదు తాను స్వయంగా తయారు చేసిన ఐఫోన్ లో ఈ ఆపరేటింగ్ సిస్టం ఇంస్టాల్ చేస్తారు.
iOS (గతంలో ఐఫోన్ OS) ను మరియు దాని హార్డ్వేర్ కోసం ప్రత్యేకంగా ఆపిల్ ఇంక్ ద్వారా అభివృద్ధి ఒక మొబైల్ ఆపరేటింగ్ సిస్టం. ఇది ఆపరేటింగ్ సిస్టమ్ ప్రస్తుతం ఉంది ఐఫోన్, ఐప్యాడ్, మరియు ఐపాడ్ టచ్ కంపెనీకి చెందిన మొబైల్ పరికరాలు, అనేక శక్తులు. ఇది రెండవ అత్యంత ప్రముఖ మొబైల్ ఆపరేటింగ్ ప్రపంచవ్యాప్తంగా ఆండ్రాయిడ్ తర్వాత అమ్మకాలు ద్వారా సిస్టమ్ ఉంది. ఐప్యాడ్ మాత్రలు కూడా అత్యంత ప్రజాదరణ రెండవ అమ్మకాలు ద్వారా, ఆండ్రాయిడ్ వ్యతిరేకంగా నుంచి 2013, ఆండ్రాయిడ్ టాబ్లెట్ అమ్మకాలు 127% పెరిగింది ఉంటాయి. [6]
నిజానికి ఐఫోన్ కోసం 2007 లో ఆవిష్కరించారు, ఇది ఐపాడ్ టచ్ (సెప్టెంబర్ 2007) మరియు ఐప్యాడ్ (జనవరి 2010) వంటి ఇతర ఆపిల్ పరికరాల మద్దతు పొడిగించారు. జూన్ 2016 నాటికి, ఆపిల్ యొక్క యాప్ స్టోర్, [7] ఇందులో 725,000 ఐప్యాడ్ ల కోసం స్థానిక ఉంటాయి కంటే ఎక్కువ 2 మిలియన్ iOS అప్లికేషన్లు ఉన్నాయి. [8] ఈ మొబైల్ అనువర్తనాలు సామూహికంగా కంటే ఎక్కువ 130 బిలియన్ సార్లు డౌన్లోడ్ చేయబడ్డాయి. [7]
iOS యూజర్ ఇంటర్ఫేస్ బహుళ టచ్ చిహ్నాలను ఉపయోగించి, ప్రత్యక్ష తారుమారు మీద ఆధారపడి ఉంటుంది. ఇంటర్ఫేస్ నియంత్రణ అంశాలు స్లయిడర్లను, స్విచ్లు, మరియు బటన్లు ఉంటాయి. OS తో ఇంటరాక్షన్ iOS ఆపరేటింగ్ సిస్టమ్ మరియు దాని బహుళ-టచ్ అనుసంధానాన్ని సందర్భంలోనే నిర్దిష్ట నిర్వచనాలు ఉన్నాయి, ఇవన్నీ వంటి తుడుపు, పంపు, చిటికెడు హావభావాలు కలిగి, మరియు చిటికెడు రివర్స్. అంతర్గత యాక్సెలెరోమీటర్లను పరికరం ఊపుతూ (ఒక సాధారణ ఫలితం దిద్దుబాటు రద్దుచెయ్యి ఆఙ్ఞ) లేదా మూడు పరిమాణాల్లో (ఒక సాధారణ ఫలితం పోర్త్రైట్ మరియు లాండ్ స్కేప్ మోడ్ మధ్య మారుతున్న) అది తిరిగే స్పందించడం కొన్ని అప్లికేషన్లు ద్వారా ఉపయోగిస్తారు.
iOS యొక్క మేజర్వర్షన్స్ ఏటా విడుదల చేస్తారు. ప్రస్తుత వెర్షన్, iOS 10, 13 సెప్టెంబరు 2016 న విడుదలైంది [9] ఇది మరియు ఐఫోన్ 5 న నడుస్తుంది తరువాత, ఐప్యాడ్ (4 వ తరం) తరువాత, ఐప్యాడ్ ప్రో, ఐప్యాడ్ మినీ 2 మరియు తరువాత, మరియు 6 వ తరం ఐపాడ్ టచ్. కోర్ సిస్టం, కోర్ సర్వీసులు, మీడియా, మరియు కోకో టచ్ పొరలు: iOS లో, నాలుగు నైరూప్య లేయర్లు ఉన్నాయి. iOS 10 మూల్యం 1.8GB చుట్టూ ప్రతిష్ఠ పరికరం యొక్క ఫ్లాష్ మెమరీ.
కంకర
కంకర (Crushed stone - క్రష్డ్ స్టోన్) అనేది సాధారణంగా ఒక సరిఅయిన రాక్ మైనింగ్ ద్వారా తీసిన బండలను క్రషర్లలో (కంకర మిల్లు) వేసి కావలసిన పరిమాణంలోకి పలుకులుగా చేసిన నిర్మాణ సముదాయం యొక్క ఒక రూపం.